Интервју Ивице Дачића за Радио Слободна Европа | Socijalistička partija Srbije\nIntervju Ivice Dačića za Radio Slobodna Evropa Vesti\n13 aprila, 2016 u 13:31\n„Podrška kandidaturi Vuka Jeremića za generalnog sekretara UN, nije bila laka odluka“, rekao je u intervjuu za RSE ministar spoljnih poslova Srbije, Ivica Dačić.\n„Nije tu u pitanju bila bilo kakva sumnja, već sagledavanje međunarodne situacije i šansi koje svako (od kandidata) može da ima. Tako da nije bilo sumnji u to da li je kandidat dobar ili ne, ili da će imati šansi ili neće, već je bilo je potrebno da se prvo formulišu određeni kriterijumi. Znate da je tek krajem prošle godine Savet Bezbednosti ustanovio određene preporuke da bi bilo dobro da to bude neko iz Istočne Evrope i da to bude žena, na primer“, rekao je šef diplomatije Srbije za RSE.\nDačić je rekao i da ne smatra da je Vlada zakasnila sa podrškom Jeremiću, iako su mnogi mesecima unazad isticali svoje kandidature za generalnog sekretara UN. „U formalno – pravnom smislu, tek sada počinje proces kadnidovanja i predstavljanja kandidata.“\nDačić kaže da su premijer, predsednik i on obavili više razgovora sa Jeremićem i da je zaključak da treba podržati „našeg čoveka koji ima šansu da dobije jednu takvu međunarodnu funkciju“.\nRekao je i da nisu sa drugim zemljama razgovarali o tome ko će podržati Jeremića, te da će Ministarstvo spoljnih poslova tek sada krenuti u „logističku kampanju“.\nŠef diplomatije za RSE tvrdi da Srbija neće imati nikakvih finansijskih izdataka i da je Vuk Jeremić sam pripremio funkcionisanje svog štaba.“Naša država i Ministarstvo će dati logističku podršku putem ambasada i Ministarstva spoljnih poslova“.\n„Pošto se uglavnom postavlja pitanje koliko će to nas da košta, neće nas to mnogo koštati, zato što tu praktično već postoje timovi sa kojima je on radio dok je bio predsednik Generalne skupštine UN, tako da to neće biti kampanja koja će Srbiju koštati“, rekao je Dačić.\nDačić kaže i da ga, u pogledu pozicije Srbije u okviru globalne politike, ne plaši činjenica da se Vuk Jeremić često percepira kao „ruski čovek“.\n„Mislim da to nije dobra percepcija i kao što znate, mi ne kandidujemo nekoga zato što je on nečiji čovek. Važno je da li je to srpski čovek, da li radi u našem interesu. To se od njega očekuje“, kaže Dačić.\n„Jeremić je već pripremao programe u osamdesetak tačaka o najvažnijim svetskim temama. Očigledno je tome posvetio vreme. Ne mislim da za njega može da se kaže da je čovek samo jedne svetske sile. Uostalom, da bi bio izabran, on mora da bude prihvativ za sve.“\nUprkos činjenici da su Vuka Jeremića tokom obavljanja funakcije šefa diplomatije, pa i predsedavajućeg Generalne skupštine UN-a pratili konflikti sa regionalnim liderima i postupci koji su viđeni kao „ne preterano diplomatični“, Dačić kaže da to što je Jeremić pobedio na glasanju u Generalnoj skupštini UN-a, pokazuje da je ipak imao podršku.\n„Još jednom ponavljam, Vlada Srbije je donela odluku da podrži kandidaturu, ali je dalek put do nekih sledećih koraka. Cela ta kampanja biće nastavljena tek na jesen i od septembra će praktično biti u žiži.“


Narodna stranka traži Specijalnog tužioca za visoku korupciju | Autonomija\nNarodna stranka traži Specijalnog tužioca za visoku korupciju\n"Vraća se trend devedesetih godina, na ulicama su ponovo obračuni"\nNarodna stranka se zalaže za uvođenje Specijalnog tužioca za visoku korupciju i efikasan obračun sa kriminalom, dok vlast nije sposobna da reši 30 mafijaških ubistava u prethodnih pet godina, jer su delovi policije povezani sa kriminalcima, izjavili su danas funkcioneri Narodne stranke Borivoje Borović i Vladimir Gajić.\n„Vraća se trend devedesetih godina, na ulicama su ponovo obračuni, a policija blago reaguje ili u dogovoru sa kriminalnim grupama ne otkriva te velike predmete. Nije tačna tvrdnja ministra Nebojše Stefanovića da se u Beogradu obračunavaju crnogorski klanovi, jer su klanovi povezani u Italiji, Beogradu ili Podgorici, a država mora da štiti ne samo granice, nego i unutrašnji mir u zemlji“, rekao je Borović televiziji Naša.\nBorović, koji je predsednik Odbora Narodne stranke za pravosuđe, istakao je da bez saradnje kriminalaca sa nekim krugovima u policiji sigurno ne bi moglo da dođe do likvidacija bez sudskog epiloga.\nOn je, povodom izjave Stefanovića da u Srbiji deluju kriminalne grupe iz Crne Gore, rekao da se vlast u Srbiji ne trudi da se ponaša onako kako bi morala po Ustavu i zakonu.\n„Postoje tajne službe koje prave problem i u Crnoj Gori i u Srbiji ili iz istog centra utiču na medije u Srbiji i Crnoj Gori. Neka dobro razmisle od koga dobijaju savete kada cenzurišu medije i kada dozvoljavaju da policija direktno sa kriminalnim krugovima vršlja po Srbiji i Crnoj Gori“, rekao je Borović.\nOn je istakao da su glavne teze u programu Narodne stranke uvođenje Specijalnog tužioca za visoku korupciju, zakoni o lustraciji i utvrđivanju porekla imovine, kao i otvaranje dosijea Državne bezbednosti i ukidanje tužilačke istrage.\n„Kada bi se otvorili ti dosijei, videli bismo koje su sudije sarađivale sa kojom izvršnom vlašću, na koji način, koji su političari iz opozicije radili za vlast, koji advokati rade za policiju. U Srbiji postoje otrgnuti centri tajnih službi, koji u ime političara i naroda vode i kreiraju naš život“, rekao je Borović.\nGajić, koji je predsednik Pravnog saveta Narodne stranke, rekao je da se u poslednjih pet godina dogodilo oko 30 profesionalnih ubistava koja do danas nisu rešena.\n„Ministar policije bi trebalo da se zamisli da li on drži pod kontrolom vlast u zemlji. Ako ima 30 likvidacija koje policija ne rešava ili nije u stanju da reši, to je ogroman broj za zemlju koja je relativno mala, kao što je Srbija“, rekao je Gajić.\nOn je istakao da korupcija dolazi s vrha vlasti i da zato, između ostalog, nije rešen slučaj rušenja u Savamali, jer bi istraga dovela do samog vrha vlasti.\n„Da li neko veruje da je to naredio Siniša Mali, šef komunalne policije ili šef gradske policije? Niko od njih to nije mogao da uradi, nikome od njih nije moglo da padne na pamet da to uradi“, rekao je Gajić.\nGajić je, povodom predstojećih beogradskih izbora, rekao da će blok koji čine Narodna stranka i Pokret slobodnih građana, koji je podržao kandidaturu Dragana Đilasa za gradonačelnika, biti glavni protivnik Srpskoj naprednoj stranci.\n„Siguran sam da ćemo pobediti uz dobru kontrolu izbora i saradnju svih opozicionih kolona, a važno da sve kolone pređu cenzus, jer će gubitak glasova ići u korist SNS. Pobeda u Beogradu će biti prvi korak ka promenama u celoj Srbiji“, rekao je Gajić.


Obavezni vojni rok daleko od BiH | Banja Luka 24 sata\nHome Vijesti Obavezni vojni rok daleko od BiH\n“O tome se ne može govoriti napamet bez potrebnih i neophodnih analiza šta se dobija, a šta gubi uvođenjem vojnog roka. Mi u Republici Srpskoj smatramo da bi Oružane snage BiH bile prve koje bi se raspale u slučaju nekih poremećaja”, rekla je Dušanka Majkić, delegat u Domu naroda BiH i dugogodišnji član Zajedničke Komisije za odbranu i bezbjednost parlamenta BiH.\n“Mi po zakonu imamo rezervni sastav koji nikad nije zaživio, a pričamo o obaveznom vojnom roku. Vojnici i sada nemaju obuću, uniforme, hrana im je katastrofalna, objekti se raspadaju, tako da su to čiste gluposti i od toga nema ništa sigurno”, ispričao je izvor “Nezavisnih” blizak Ministarstvu odbrane BiH.\n“U ovim uslovima nikako ne, jedino u uslovima vraćanja otetog sistema da se govori o tome, ali pod uslovom ozbiljne analize i traženja najboljih modaliteta koji su primereni 21. veku. Nekadašnji oblik služenja vojnog roka je prevaziđen skroz, a traženje novih oblika zahteva vrlo stručan pristup”, rekao je Gostimir Popović, vojno-politički analitičar, ističući da je vojna obaveza pod Oružanim snagama BiH trenutno nemoguća.


Nikolić pozvao katarske kompanije da učestvuju u privatizaciji banja u Srbiji\nPredsednik Srbije Tomislav Nikolić pozvao je danas katarske kompanije da učestvuju u privatizaciji banja u Srbiji.\nOn je dodao da su uslovi za saradnju Srbije i Katara „jako dobri, jer već postoji temelj, zasnovan na više bilateralnih sporazuma“ i istakao da Katar nudi jako dobre uslove poslovanja za srpska preduzeća.\nŠeik Mohamed bin Abdulrahman Al-Tani je rekao i da Katar „čvrsto podržava rešenost Srbije i korake koje je preduzela da bi se sačuvala stabilnost u regionu i uspostavio konstruktivan dijalog“ sa vlastima u Prištini.\nNikolić je izrazio nadu da će poseta ministra spoljnih poslova Katara biti na najbolji način iskorišćena kako bi Srbija uspešno predstavila sve prednosti koje nudi ulaganje u njenu privredu. On je rekao da bi se Kataru veoma isplatilo ulaganju u srpski turizam i da bi učešće katarskih kompanija u privatizaciji banja u Srbiji bio „idealan način“ da se započne saradnja, navodi se u saopštenju.


Žiri za dodelu nagrade Mali pečat Grafičkog kolektiva sastao se u ponedeljak, 16. decembra 2019. u 11h i radio u sledećem sastavu: Katarina Zarić, grafičarka, Miroslav Karić, istoričar umetnosti i Jasna Gulan Ružić, grafičarka. Posle pažljivog pregledanja izložbe Mala grafika ovogodišnja selekcija ocenjena je kao veoma uspešna. Žiri je jednoglasno dodelio nagradu Mali pečat za 2019. godinu Zoranu Banoviću za grafiku Odjeci, iz 2019 godine, u tehnici linorez.\nZnačajan stimulans ovom projektu daje i Ministarstvo kulture i informisanja Republike Srbije koje i ove godine dodeljuje tri avnoparvne otkupne nagrade. Nagrađeni autori su: Milica Bjelanović, Nikola Radosavljević i Sara Lazarević


Marko Tašković, Agencije\nTri kamiona koja prevoze kvarljivu robu parkirali su vozila u međuprostor između Batrovaca i Bajakova nezadovoljni višednevnim boravkom na granici zbog čega im se roba pokvarila.\nOni prete da će tu robu istovariti na samom prelazu, dok hrvatska policija pokusava da ih skloni.\nMinistar unutrašnjih poslova Nebojša Stefanović je rekao sinoć na Batrovcima da Hrvatska nije ispunila zahteve i da ekonomskom agresijom nanosi štetu privrednicima obe zemlje.\nSrbija je, kako kaže, primorana da uvede kontramere. "Nismo zadovoljni time, nismo srećni, ali to su mere kojima štitimo svoju državnost", poručio je Stefanović.\n"Od ovog trenutka policija Srbije neće dozvoliti ulazak u Srbiju na svim graničnim prelazima nijednom teretnom vozilu sa hrvatskom robom, bez obzira na to da li su vozila iz Republike Hrvatske ili neke treće zemlje. Odmah počinje primena. Pored ovoga, vlada odlučuje od drugim potezima", rekao je Stefanović.\nStefanović je istakao i da je Srbija spremna da u svakom trenutku opozove ovu odluku ukoliko Hrvatska postupi po pravilima EU i omogući teretni saobraćaj\nvozila ne samo iz Srbije nego i iz drugih zemalja.\n"Mi smo spremni za to i ove noći i u roku od pet minuta", kazao je Stefanović.\nOn je dodao da premijer Aleksandar Vučić sedi u Vladi Srbije i spreman je da i tokom ove noći zakaže vanrednu sednicu vlade kako bi se promenila ova odluka, ako Hrvatska opozove svoju zabranu ulaska teretnih vozila iz Srbije.\n"Ne žželim da verujem da će i EU dozvoliti da se neššto ovako deššava na granicama EU", naveo je ministar i istakao da je reč o krššenju međunarodnih sporazuma.\nNaglasio je da je reč i o kamionima evropskih i azijskih zemalja i da ti ljudi trpe štetu.\nStefanović je istakao da Srbija jedino tražži ono što su tražžili evropski zvaničnici Johanes Han i Federika Mogerini, a to je otvaranje granica za robe, pre svega za ljude koji se nalaze u koloni kamiona, poššto ti ljudi nemaju bilo kakve veze sa migrantima.\nStefanović je precizirao i da se ove mere ne odnose na putnički saobraćaj i da će on normalno funkcionisati.\nOn ne veruje da Hrvatska nije poslušala savete EU funkcionera i da premijer Aleksandar Vučić čeka završetak samita lidera EU.\nPrema rečima Stefanovića, ova situacija može biti rešena vrlo brzo, a ukoliko bude potrajala Vlada Srbije će primeniti i druge mere.\nOn je podsetio i da Srbija nije odgovarala na uvrede, "ni na priče o orlovima i muvama, već je sve vreme pokušavala da nađe rešenje za krizu".\nStefanović je naglasio kako razume težak položaj kamiondžija i da zna kako u koloni ima puno vozača muslimana, koji uskoro obeležavaju Bajram kada ne rade i drugačuije se hrane.\nOn je dodao da kamiondžije neće ništa postići blokadama, izrazivši očekivanje da će mere Vlade vrlo brzo dati rezultate.\nKamiondžije nakon odlaska ministra Stefanovića nisu uspele da između sebe postignu dogovor, tako da se još uvek ne zna da li će blokirati granični prelaz Batrovci.\nSmotra: Ministar Stefanović sa graničnim policajcima\nNakon što je saopšteno da Srbija neće puštati teretna vozila iz Hrvatske, hrvatska granična policija je zabranila prelaz i putničkim vozilima i pešacima.\nPutnici za Banjaluku našli se u čudu\nZaustavljen je i autobus Laste na redovnoj liniji Beograd-Banjaluka. Putnici su u razgovoru sa izveštačem Blica rekli da ne znaju kuda da idu.\nOna je rekla da šofer hoće da se vrati za Beograd, ali da putnici insistiraju da se još zadrže na prelazu očekujući da će možda uspeti da prođu.\nHrvatsku granicu nije mogao da prođe ni Boško Bjelošev, putnik autobusa sa australijskim pasošem!\n"Trebalo bi da zovem australijsku ambasadu da vidim šta ću ja ovde na sred puta. Da li treba da idem pešice za Banjaluku", rekao je ovaj putnik\nPotpuno zatvorena granica\nNa granični prelaz su večeras stigli najpre direktor policije Milorad Veljović, a nešto kasnije i Nebojša Stefanović.\nOni su završili razgovore u zgradi graničnog prelaza, otišli do granične rampe i tamo dali izjave za mnogobrojne medije.\nViše od 50 srpskih vozača kamiona čekalo je da nakon razgovora sa njima donesu odluku da li će potpuno blokirati autoput.\nŠest nezadovoljnih srpskih kamiondžija krenulo do svojih vozila u međuzoni između srpske i hrvatske carine, hoće da prepreče autoput već sada.\nPredstavnici vozača kamiona u razgovoru sa pripadnicima Granične policije\nKako javljaju reporteri "Blica" s lica mesta, kolona kamiona pred ulazak u Hrvatsku dugačka je 15 kilometara i proteže se do sela Adaševac. Oko 23 sata na granicu je stigao "Lastin" autobus pun policije.\nSrpske kamiondžije pričaju da su jedva izmolili bugarske i turske kolege, koje su pre 2,5 sata nameravale da prepreče svojim vozilima autoput, da odustanu od blokade.\nVIDEO Na Bajakovu kamioni i dalje ne mogu u Hrvatsku


Milovanović i Staničić ispod minuta na treningu u Vršcu - PLUMRACE\n26. 05. 2012. Comments (0) Views: 478 Brzinski, Motociklizam\nDruga trka Otvorenog šampionata Srbije u brzinskom motociklizmu koju organizuje AMKK Dijamant iz Aranđelovca okupila je više od 100 jahača u dve discipline sporta brzina na dva točka. Tačno 61 takmičar u brzinskom motociklizmu prošao je tehnički prijem i verifikaciju i na taj način ispunio uslov da startuje na zvaničnim kvalifikacionom treninzima na pisti Pilotske akademije JAT u Vršcu, „ostatak” družine čine takmičari na starovremenskim mašinama.\nKao i što se dalo očekivati najuzbudljivije bilo je u klasi 1000 štok sport. Iako je u pitanju bio kvalifikacioni trening, takmičari su prašili kao da se trkaju, što je rezultiralo da čak tri takmičara odrade krug od 2410 metara, ispod jednog minuta. Prvo vreme u vlasništvu je Miloš Milovanovića, drugi je gost iz Slovenije Janez Prosenik, a treći u prvom startnom redu na nedeljnoj trci biće Željko Staničić, aktuelni šampion. Nenad Petrović imao četvrto, a Dragoslav Perišić takmičar i organizator peto vreme.\nNišta manje uzbuđenja, viđeno je u klasi 600 super sport, gde je Nenad Stojanović ostvario prvo vreme, drugi je Vedran Močibob, a treći je Marko Stošić. U 600 hepening klasi pol poziciju ima Dušan Blagojević, dok je u klasi do 1000 kubika hepening najbrži na treningu bio Dejan Radulović. U 125 kubika Nikola Gajić ima prvo vreme, ali samo dva deseta dela sekunde bio ej sporiji Jovica Lubura, što obećava uzbudljivu trku u kategoriji zujalica.\nStart prve trke klase 600 hepening zakazan je za nedelju 27. maja u 12.15 časova, posle čina svečanog otvaranja.\n» Brzinski, Motociklizam » Milovanović i Staničić ispod minuta na treningu u Vršcu


Savanović: Naredne godine rast minimalne plate i penzija - Moja Hercegovina\nPočetna / Savanović: Naredne godine rast minimalne plate i penzija\n24. Oktobra 2016. 10:47\nMinistar rada i boračko-invalidske zaštite Republike Srpske Milenko Savanović rekao je da je naredne godine realno očekivati rast minimalne plate i penzija s obzirom na primijetan rast industrijske proizvodnje i BDP-a u Srpskoj.\nSavanović je istakao da rast industrijske proizvodnje ove godine iznosi 3,8 odsto, dok je rast BDP-a 2,4 odsto.\nOn je za “Glas Srpske” rekao da kontrolni organi Srpske moraju da neformalnu ili sivu ekonomiju svedu na najmanju moguću mjeru, navodeći da dugovanja za doprinose u posljednjih 20 godina dosežu i do milijardu KM.\n“Najveći iznos tog duga je nenaplativ i zato ne smijemo dozvoliti ponavljanje te situacije”, rekao je Savanović.\nOn je istakao da je za devet mjeseci ove godine sa biroa za zapošljavanje zaposleno 9.000 ljudi više nego u istom periodu lani.\n“Od 2011. godine Vlada Srpske je kroz akcione planove za podsticaj otvaranja novih radnih mjesta izdvojila 85 miliona KM, odnosno za zapošljavanje 21.000 lica. U idućoj godini na taj način planirano je da se otvori oko 3.200 radnih mjesta”, rekao je Savanović.\nOn je dodao da položaj boračke populacije nije sjajan, ali da se redovno isplaćuju invalidnine i godišnji i mjesečni borački dodatak.\nGovoreći o sjednici Ekonomsko-socijalnog savjeta Srpske, na kojoj će se ove sedmice razgovarati o opštem kolektivnom ugovoru, Savanović je rekao da će ovih dana pokušati ponovo da okupe socijalne partnere kako bi došlo do dogovora o najvažnijem podzakonskom aktu novog Zakona o radu.\nOznakeBiH penzije PLATE rast RS


Detaljno o današnjoj akciji ROSU na severu Kosmeta - Ceopom Istina\nDetaljno o današnjoj akciji ROSU na severu Kosmeta\nNaslovna / Vesti / Detaljno o današnjoj akciji ROSU na severu Kosmeta\nObjavljeno: 28/05/2019, 22:24\n(Foto EPA / STRINGER)\nMarko Đurić – Ekstremisti pribegli najstrašnijim metodama\nDrecun je za Radio-televiziju Srbije (RTS) rekao da je želja Albanaca da se „izazovu teži sukobi, da bi se stvorili uslovi za proglašenje ujedinjenje Kosova i Albanije”.\n„Očigledno su pažljivo birali trenutak”, rekao je Drecun o jutrošnjim događajima na severu Kosova i dodao da kosovske vlasti tako pokazuju nespremnost za nastavak dijaloga.\n„Iznenađuje me komanda KFORA-a da je dozvolila (ulazak jedinica ROSU na sever Kosova)”, rekao je Drecun i dodao da su te jedinice upale „pod izgovorom da će da hapse pripadnike policije zbog kriminala”.\nDrecun je ocenio da se tom akcijom ROSU „šalje poruka rata”.\nKFOR – Akcija na severu Kosova isključivo policijska operacija\nPRIŠTINA – Misija KFOR saopštila je da je današnja akcija na severu Kosova bila „isključivo policijska operacija” kao i da Bezbednosne snage Kosova „niti bilo koje druge vojne snage, nisu raspoređene na severu Kosova”, prenosi Beta.\nKFOR je u saopštenju naveo da je policija sprovodila operaciju širom Kosova nakon naloga za hapšenje koje je izdao sud u Prištini u vezi sa istragom o korupciji. Istovremeno je Maja Kocijančić, portparolka visoke predstavnice EU za spoljnu politiku i bezbednost Federike Mogerini, potvrdila da su evropski zvaničnici u kontaktu sa rukovodstvima Prištine i Beograda apelovali na maksimalnu uzdržanost.\nMaja Kocijančić je naglasila da je policijska operacija koja se vodila u Mitrovici i ostalim lokacijama na Kosovu bila u skladu sa sudskim nalozima i da je trebalo da se sprovodi u skladu sa zakonom.\n„Policijske operacije treba da omoguće poverenje u vladavinu prava. Takve operacije treba da ojačaju napore za normalizaciju, a ne da ih oslabe”, navela je Maja Kocijaničić.\nOna je naglasila da institucije EU „čvrsto veruju da je potrebna policijska i sudska saradnja svih aktera, uz poštovanje Briselskog sporazuma”.\nPacoli zatražio od Unmika da objasni prisustvo njihovog zvaničnika na barikadi\nPRIŠTINA – Ministar spoljnih poslova Kosova Bedžet Pacoli pozvao je predstavnike UNMIK-a da objasne prisustvo ruskog pripadnika te misije na barikadi kod Zubinog Potoka tokom današnje policijske akcije na severu Kosova.„Tokom operacije na severu Kosova, policija je uhapsila jednog međunarodnog zvaničnika UNMIK-a, ruskog državljanina, i jednog lokalnog radnika misije UN. Ministarstvo inostranih poslova će slučaj razmotriti na osnovu odredbi međunarodnog prava”, naveo je Pacoli a preneli su prištinski mediji.\nKasnije je policija Kosova saopštila da je privedeni službenik UNMIK-a oslobođen dok je druga osoba u pritvoru, prenosi Beta.\nZahir Tanin – UMNIK zabrinut zbog akcija na Severu\nMisija Unmik sa velikom zabrinutošću prati razvoj situacije na severu Kosova, uključujući pritvor za dva pripadnika UN tokom obavljanja dužnosti, i zahteva njihovo hitno oslobađanje, saopšteno je iz te organizacije.\n„Oba člana osoblja su kasnije prebačena u bolnicu radi lečenja povreda. Utvrđujemo precizne okolnosti, u bliskoj koordinaciji sa svim međunarodnim agencijama na terenu“, navodi se u saopštenju za medije.\nSpecijalni predstavnik generalnog sekretara i šef Misije UN na Kosovu Zahir Tanin pozvao je na hitno oslobađanje osoblja UN, dodajući da će se „bilo kakva šteta naneta osoblju UN susresti sa najvišim stepenom diplomatskih i međunarodnih pravnih odgovora“.\nĐorđe Vukadinović – Briselski sporazum omogućio ROSU da vršlja po Severu Kosmeta\n„Do Briselskog sporazuma nije mogao ROSU da vršlja po severu Kosova. Žigošete prethodnike za probleme na Kosovu i ukazujete na njihove greške i propuste, ali i da ste u potpunosti u pravu potpuno je jasno da su svi ti prethodni i (Slobodan) Milošević i (Vojislav) Koštunica i (Boris) Tadić i (Zoran) Đinđić pravili razne greške, ali za sve to vreme Kosovska policija nije mogla preko Ibra“, rekao je Vukadinović na sednici Skupštine Srbije o Kosovu.\n„A sada tamo vršljalu kosovski specijalci kada im se prohte, a vi sada možete samo da širiti ruke i da pozivate kolege iz međunarodne zajednice koji kažu to je legitimna akcija policije koja se bori protiv krimila“, kazao je Vukadinović i dodao da sada vidi jedino da je Srbija nemoćna.\n„To je obavezujući dokument ove Skupštine Srbije i moje pitanje je da li je rezolucija na snazi, da li će danas biti glasanje o nečem drugom i da li i dalje stojite iza ovoga, i država i Vlada Srbije, da svako rešenje mora da bude u skladu sa Ustavom i Rezolucijom 1244“, upitao je Vukadinović.\nOn je kazao da kada neko govori da na Kosovu Srbija „nema ništa onda ništa ne može ni da dobije“, a da bi po njemu crvena linija trebalo da budu Ustav i Rezolucija 1244.\nHaradinaj – Obavestili smo međunarodne instance\nPRIŠTINA – Premijer privremenih prištinskih institucija Ramuš Haradinaj ponovio je tvrdnje da jutrošnja akcija kosovske policije na severu KiM nije bila uperena protiv srpske zajednice, već navodno protiv kriminala i štaviše, tvrdi da je akcija izvedena na osnovu dokaza koje su prištinskim organima dostavili Srbi, prenosi Tanjug.\nGovoreći o dešavanjima u Zubinom Potoku, Haradinaj je rekao da su specijalne snage „pritekle u pomoć” policiji koja je zaustavljena barikadama.\nOn je rekao da je u Zubinom Potoku intervenisala obična policija, ali da su im se pridružile jedinice ROSU jer su navodno policajci napadani iz vatrenog oružja.\n„Rosu je bila podrška policiji koja je naišla na namerne prepreke postavljene od nepoznatih lica”, naveo je Haradinaj.\nNa reagovanje iz Beograda rekao da niko ne može u EU ukoliko podržava kriminal i korupciju.\n„Kada Srbija udara na kriminal negde u Srbiji, mi se ne žalimo. Videli smo operacije srpske policije protiv grupa koje su povezane sa narkoticima i zato bismo zamolili Srbiju da razume i da ovde ne pravi razliku”, rekao je Haradinaj.\nPovodom hapšenja ruskog državljanina, koji je službenik UNMIK-a, Haradinaj kaže da „Kosovo poštuje imunitet predstavnika međunarodnih organizacija”.\nAli, kako navodi, ukoliko neko od njih „ugrozi bezbednost zemlje, onda organi imaju pravo da sprovedu zakon, koji je propisan međunarodnim konvencijama uz poštovanje prava, predviđena u ovim slučajevima”.\n„Neću se zbog ovog slučaja nadovezati na agendu Rusije koja je poznata i koja predviđa destabilizaciju regiona”, rekao je Haradinaj i dodao da se „Kosovo sa saveznicima uspešno bori protiv takve agende”.\nSelaković – Priština provokacija hoće suverenitet na Severu\nGeneralni sekretar predsednika Srbije Nikola Selaković rekao je da cilj današnje akcije Prištine na severu KiM nije bio borba protiv korupcije i organizovanog kriminala, već „uterivanje straha u kosti srpskom narodu”.\nTakođe, ukazao je da Priština stalnim provociranjem Beograda, a naročito Srba na severu KIM, želi da nas uvede u svoju igru koja bi po njihovom planu i planu njihovih sponzora Srbiju dovela na „tanak led”, i da nam se, po njihovoj zamisli, obije kao bumerang.\n„Predsednik je jasno rekao onome ko ume da tumači političke poruke, šta je naša pozicija i šta znači to da ništa neće biti isto. Mislio je na to da se Albanci na ovome neće zaustaviti”, rekao je Selaković.\nOcenio je i da današnji potez Prištine samo svedoči o onome što je predsednik Srbije govorio, a to je da oni koji nas upućuju na zamrznut konflikt kao na jedno od rešenja, treba da znaju da prvi ko neće zamrznut konflikt jesu sami kosovsko-metohijski Albanci, prenosi Tanjug.\n„Ne bih voleo da bude istina ovo što ću reći, ali čini mi se da se neće smiriti dok ne ostvare neke svoje interese i ciljeve koje su zacrtali. Na tome imaju samo jednu prepreku. Ta prepreka je Srbija koju vodi Aleksandar Vučić koji im očigledno smeta”, naglasio je Seleković.\nOn je podsetio i da je predsednik u svojim nastupima od jeseni prošle godine vrlo jasno rekao koji su okviri naše državne politike kada je u pitanju zaštita naroda na KIM.\n„Republika Srbija će štiti svoj narod, ali se iskreno nadam da nećemo doći u priliku da gledamo taj scenario”, rekao je Selaković.\n„Da toj izjavi izbrišete datum najmanje 10 istih izjava možete da nađete kada god je Priština pokušavala da demonstrira svoju silu i da omeđi integritet i na severu, svaki put je najčešće od zvaničnika EU dolazila rečenica – pozivamo obe strane na uzdržanost”, naveo je Selaković.\nSelaković je ocenio da je vođena dobra debata u skupštini između Vučića i pojedinih poslanika iz opozicionih stranaka, ali d aje bilo i onih koji su na „fašistički način pokušali da ga spreče da uđe”, pominjući i reakciju Rade Trajković.\n„Ona je danas napala predsednika što je osudio akciju Prištine, napala ga što je nije podržao”, naveo je Selaković, dodajući da je neverovatno kada imate brutalnu akciju hapšenja imati takvu reakciju.\n„Građani Srbije znaju da imaju odgovornog predsednika, kome mogu da veruju i koji vodi ozbiljno računa o našim državnim i nacionalnim interesima i uveren sam da će tako i nastaviti”, poručio je Selaković.\n„Nisu to male stvari”, smatra Selaković.\n„Naša pozicija je teža zato što su Albanci na KIM proglasili secesiju, a najmoćnije države Zapada to priznale. Naša pozicija teža je zato što je nekome palo na pamet 2009. a taj je bio predsednik Srbije, da pitanje KiM prebacuje iz SB UN na EU gde je naša pozicija mnogo slabija”, ocenio je Selaković.\n„Ko ga napada? Oni koji nisu radili ništa u situacijama kada smo kao država mogli da radimo mnogo više”, zaključio je Selaković.\nBRATISLAVA – Šef srpske diplomatije Ivica Dačić izjavio je da je ministrima spoljnih poslova Višegradske grupe i Zapadnog Balkana na sastanku u Bratislavi preneo da je Srbija zabrinuta zbog situacije na KiM i čvrsto rešena da zaštiti svoj narod.\nIvica Dačić sa Miroslavom Lajčakom, šefom diplomatije Slovačke (Foto Beta/MSP)\n„Ona (Ajnhorst) je i sama rekla da ju je predsednik Vučić danas zvao sa željom da ona to prenese svim ostalim faktorima, a pošto je ona posrednik u dijalogu, bilo je vrlo bitno da se zna da je Srbija čvrsto rešena da zaštiti svoj narod na KiM”, rekao je Dačić.\nOn je dodao da je na sastanku preneo reči predsednika Srbije Aleksandra Vučića i ono što je jednoglasno podržano u Skupštini Srbije i što je stav Vlade Srbije – da Srbija neće dozvoliti malteretiranje i napad na svoj narod koji živi na KiM.\nŠef srpske diplomatije ocenio je da nas ovakvi incidenti, kao što je upad na sever KiM, udaljavaju od suštine dijaloga.\n„Preneo sam našu zabrinutost i naše ogorčenje i našu čvrstu rešenost da pošaljemo jasnu poruku EU i zapadnim partnerima da moraju da preduzmu sve mere da se kosovske snage bezbednosti što pre povuku sa severa Kosova”, rekao je ministar.\n„Srbija želi dijalog. Mi želimo da taj dijalog posluži da nađemo kompromisna rešenja i da učinimo nešto što je dobro za naše naroda u regionu, ali šest godina je prošlo od Briselskog sporazuma, koji je proglašavan u to vreme istorijskim sporazumom, a mi stalno imamo, jedan za drugim, neke nove incidente”, rekao je Dačić.\nTi incidenti, kako je naglasio, pokrivaju tragove nesprovođenja Briselskog sporazuma, kao što je njegova implemetnacija u slučaju formiranja Zajednice srpskih opština i dogovor na koji način kosovske bezbednosne snaga mogu da dolaze na sever kiM.\nDačić je naglasio da prištinske snage mogu da dolaze na sever KiM uz obaveštenje Kfora i lokalnih gradonačelnika iz redova Srba. „Veoma smo zabrinuti zbog ovoga što se dešava na KiM i preneli smo tu svoju zabrinutost i rešenost da ćemo zaštiti svoj narod ako to bude potrebno”, poručio je Dačić, prenosi Tanjug.\nSavez za Srbiju – Rezultat propale Vučićeve kosovske politike\nSavez za Srbiju ocenjuje da su najnoviji događaji na Kosovu i Metohiji rezultat propale politike Aleksandra Vučića, ali i da umnogome liče na zajedničku režiju Haradinaja i Vučića koja neće ništa dobro doneti ni srpskom ni albanskom narodu.\nDok Vučiću njegovi “biznismeni” sa balkona Narodne skupštine Republike Srbije žustro aplaudiraju, na severu Kosova on i njegovi koalicioni partneri Ramuš Haradinaj i Hašim Tači guraju kosovsku policiju na srpski narod.\nJedinica Rosu koja je ušla na sever je pod kontrolom vlade u Prištini koja je izabrana glasovima Srpske liste. Gde su sada Marko Đurić i Goran Rakić da brane i štite narod? Zašto sada ne pozovu mobilnim telefonom Vučića i uključe ga da ga čuju građani uplašeni za svoju bezbednost? Zašto sada ne skandiraju “Aco, Srbine”, nego ćute već šest sati od kada je operacija koja je izazvala nemire počela.\nZajedno sa Savezom za Srbiju Kosova i Metohije tražimo od međunarodne zajednice, posebno od KFOR-a, zaštitu Srba u južnoj srpskoj pokrajini i sprečavanje nasilja i moguće eskalacije sukoba.\nOstavite komentar na Detaljno o današnjoj akciji ROSU na severu Kosmeta


"Ono što je važno za nas je da odbrambeno oružje koje Rusi daju Siriji ne bude upotrebljeno protiv nas", izjavio je Liberman za izraelske medije, govoreæi o navodnim planovima Rusije da daju sirijskom predsedniku Bašaru Asadu rakete tipa S-300, dodavši: "Ako se upotrebe protiv nas, mi æemo delovati protiv njih".\nOn je objasnio da se Izrael "ne meša u unutrašnje poslove Sirije, ali s druge strane neæe dozvoliti da Iran preplavi (tu zemlju) unapreðenim oružanim sistemima koji æe biti upereni protiv Izraela".\nRuski dnevnik Komersant je, pozivajuæi se na neimenovane vojne izvore, izvestio u ponedeljak da bi Rusija mogla poèeti da snabdeva Siriju unapreðenim protivavionskim sistemima u bliskoj buduænosti.\nList je naveo da eksperti veruju da bi Izrael negativno reagovao na svaku odluku o snabdevanju reketama i da bi mogao da bombarduje podruèje u kome bi bile razmeštene.\nJedan ruski diplomata je izjavio da je Izrael tražio od Moskve da ne snabdeva sirijsku vojsku unapreðenim S-300 raketnim sistemima, prenose izraelski mediji izveštaje Rojtersa.\n"Èujem i èitam veæinu tih izveštaja, (ali) oni nemaju osnovu u realnosti. Jedna stvar bi trebalo da bude jasna-ako iko puca na naše avione uništiæemo ga", rekao je Liberman.\nOn je ocenio da je problem Iran, a ne Rusija, jer su ruski odbrambeni sistemi veæ bili razmešteni u Siriji i nisu korišæeni protiv Izraela.\n"Imamo otvorenu liniju. Zaista imamo diskurs (s Rusima). Ponekad je to komplikovan diskurs, ali je otvoren. Nekoliko godina mi smo u stalnoj koordinaciji i sposobni da izbegnemo sukob s Rusima", objasnio je izraelski ministar.\nTakoðe je odgovarao na prelivanje vatre preko granice, za koje je verovao da je greškom nastalo.\nSinoæ je lider proiranskog Hezbolaha Hasan Nasralah optužio je Izrael za misteriozno ubistvo palestinskog elektroinženjera, èlana Hamasa, Fadija al-Baèa, u Maleziji tokom vikenda.\n"To je izraz nastavka plana Izraela da ne poštedi ni jedan arapski um, um koji ima znanje, struènost i iskustvo ili um koji æe jednog dana biti deo arapske nacije”, rekao je Nasralah, dodavši da je to razlog što Izraelci gone arapske nauènike od Irana do Tunisa i Malezije, pomenuvši i ubistva libanskih umova koji su, kako je rekao, ubijeni u poslednjim nedeljama i mesecima u misterioznim okolnostima širom sveta.\nLiberman je optužbe odbacio, rekašvi da ne zna o èemu govori Nasralah i da je on usred izborne kampanje imajuæi u vidu da su libanski parlamentarni izbore u maju. Dodao je da ne bi optužbe voðe Hezbolaha shvatao isuviše ozbiljno.\nOsvræuæi se na najavu amerièkog predsednika Donalda Trampa da æe u maju odluèti da li da se povuèe iz nuklearnog sporazuma s Iranom, Liberman je rekao da SAD ne pitaju Izrael šta da rade i da æe delovati na osnovu sopstvenih obzira.\nZakljuèio je da je Tramp pod pritiskom, pomenuvši sadašnju posetu francuskog predsednika Emanuela Makrona i predstojeæu posetu nemaèke kancelarke Angele Merkel.


Beloruska sportistkinja stigla iz Beča u Varšavu\nStigla iz Beča u Varšavu: Put beloruske atletičarke u azil\nPrema informacionoj tabli aerodroma, let LO226/0S8505 stigao je iz Beča u Varšavu oko osam časova.Sportistkinju u zoni dolaznih letova čeka veliki broj novinara, kao i predstavnici beloruske dijaspore.Ministarstvo spoljnih poslova Austrije potvrdilo je ranije da je beloruska sportistkinja Kristina Timanovska, koja je trebalo da otputuje iz Tokija za Varšavu, u poslednjem trenutku sela na let za Beč.Incident sa TimanovskomTimanovska je trebalo da se takmiči na Olimpijadi u Tokiju u trkama na 100 i 200 metara. Međutim, zbog nedostatka potrebnog broja doping-testova, dva beloruska trkača isključena su iz učešća u štafeti 4h400 metara. Trenerski štab odlučio je da u štafeti učestvuje Timanovska. Sportistkinja je na društvenim mrežama kritikovala ovu odluku. Prema njenim rečima, rukovodstvo pokušava da na račun sportista ispravi svoj nekvalitetan rad.Nakon toga je nacionalni olimpijski komitet Belorusije objavio da je trenerski štab beloruske atletske reprezentacije odlučio da pošalje Timanovsku kući „zbog njenog emocionalnog i psihičkog stanja“. Predstavnici opozicionog Beloruskog fonda sportske solidarnosti izjavili su da su pokušali da Timanovsku nasilno odvedu iz Tokija, jer je kritikovala rad trenerskog štaba.Timanovska je izjavila da su na nju vršili pritisak i da su pokušali da je odvedu iz Japana bez njene saglasnosti. Ona je saopštila medijima da namerava da traži azil u Evropi. Obratila se i Međunarodnom olimpijskom komitetu sa molbom da joj pomogne.Kako mediji prenose, šef japanske diplomatije Tošimicu Motegi nije komentarisao informacije o datumu poletanja Timanovske iz Tokija, ali je istakao da je u stalnom kontaktu sa zainteresovanim stranama, ali da ne namerava da iznosi detalje o situaciji. Kako je rekao, „ona je zatražila azil u trećoj zemlji i trenutno se nalazi na bezbednom“.Timanovska je 2. avgusta dobila poljsku vizu.\nbelorusija, sportistkinje, varšava\n© AP Photo / Martin MeissnerBeloruska atletičarka Kristina Timanovska\nAvion u kojem se nalazila beloruska atletičarka Kristina Timanovska sleleo je na varšavski aerodrom Frederk Šopen, prenosi naš izveštač sa lica mesta.\nPrema informacionoj tabli aerodroma, let LO226/0S8505 stigao je iz Beča u Varšavu oko osam časova.\nSportistkinju u zoni dolaznih letova čeka veliki broj novinara, kao i predstavnici beloruske dijaspore.\nKako mediji prenose, šef japanske diplomatije Tošimicu Motegi nije komentarisao informacije o datumu poletanja Timanovske iz Tokija, ali je istakao da je u stalnom kontaktu sa zainteresovanim stranama, ali da ne namerava da iznosi detalje o situaciji. Kako je rekao, „ona je zatražila azil u trećoj zemlji i trenutno se nalazi na bezbednom“.


Sekretarijat Energetske zajednice pokrenuo je platformu za podršku energetskoj tranziciji u regionima uglja na Zapadnom Balkanu i u Ukrajini, kroz razmenu znanja, tehničku i finansijsku pomoć.\nPlatformu će predvoditi Svetska banka, a sprovodiće se pod političkim vođstvom Evropske komisije, saopštio je Sekretarijat. Osim Sekretarijata i Svetske banke, u implementaciji učestvovati Evropska banka za obnovu i razvoj (EBRD), Evropski koledž (Natolin College) i Vlada Poljske.\nPlatforma je namenjena regionima u Bosni i Hercegovini, na Kosovu*, u Crnoj Gori, Severnoj Makedoniji, Srbiji i Ukrajini, u kojima su dominantne aktivnosti u vezi sa kopanjem uglja i proizvodnjom električne energije iz uglja.\nPlanirane aktivnosti uključuju razmenu znanja i tehničku i finansijsku pomoć\nPrvi sastanak platforme i pokretanje Akademije za regione uglja u tranziciji očekuju se već ove jeseni. Osim osnivanja Akademije, aktivnosti predviđene inicijativom uključuju organizovanje sastanaka za razmenu znanja, tvining saradnju regiona uglja u EU i Zapadnog Balkana i Ukrajine, pružanje tehničke pomoći za pilot regione i finansiranje tranzicionih projekata i programa.\nPlatforma se zasniva na Zajedničkoj izjavi zemalja Zapadnog Balkana iz Podgorice 2019, kada su potpisnici izrazili svoju posvećenost tranziciji ka čistoj energiji, i na Ukrajinskoj strategiji razvoja sa niskim emisijama usvojenoj 2017.\nEvropska komisija je nedavno predstavila smernice za sprovođenje Zelene agende za Zapadni Balkan, koja je predviđena Evropskim zelenim planom, i najavila da će Agendu odobriti lideri Zapadnog Balkana na samitu u bugarskoj prestonici Sofiji u novembru.\nU Evropskom zelenom planu, čiji je cilj da EU postane klimatski neutralna do 2050, Evropska komisija je navela da ekološka tranzicija za Evropu može biti u potpunosti efikasna samo ako neposredno susedstvo EU takođe preduzme efikasne mere.\nTagovi: energetska tranzicija, Energetska zajednica, Evropska banka za obnovu i razvoj, Evropski zeleni plan, Svetska banka, ugalj, Zelena agenda za Zapadni Balkan\nPočetna » Vesti » Električna energija » Pokrenuta platforma za podršku energetskoj tranziciji u regionima uglja na Zapadnom Balkanu i u Ukrajini


Ovog vikenda na programu su svi mečevi 20.kola Super lige Srbije u takmičarskoj sezoni 2017/18. Bićete u prilici da pratite direktan televizijski prenos dva izuzetno zanimljiva susreta, OFK Bačka – Crvena zvezda i Partizan – Vojvodina.\nOFK BAČKA – CRVENA ZVEZDA (subota 02.decembar, 13:00 časova)\nPrvi meč 20.kola Super lige Srbije igra se u subotu u Bačkoj Palanci gde domaća ekipa OFK Bačka dočekuje goste iz Beograda, ekipu Crvene zvezde. Biće to duel timova sa različitim ambicijama, ali pobeda je preko potrebna i jednima i drugima, pa treba očekivati veliku borbu. Bačkopalančani ove sezone postižu slabe rezultate, mada se čini da im je forma u usponu, a nakon devetnaest odigranih susreta na svom kontu imaju samo četiri ponede, uz pet remija i deset poraza. U prethodnom kolu odigrali su u Kruševcu nerešeno sa ekipom Napretka, a rezultat je bio 1:1. Sa 17 osvojenih bodova trenutno zauzimaju 13.mesto na superligaškoj tabeli. Ekipa Crvene zvezde je sezonu započela jako uspešno i nakon devetnaest odigranih susreta na svom kontu ima sedamnaest pobeda, uz jedan remi i jedan poraz. U prethodnom kolu crveno-beli su na svom stadionu ubedljivo savladali ekipu Radnika rezultatom 5:0. Sa 52 osvojena boda trenutno zauzimaju 1.mesto na superligaškoj tabeli. Obezbeđen je direktan televizijski prenos ovog susreta na prvom programu TV Arena sport, sa početkom u 13:00 časova.\nPARTIZAN – VOJVODINA (nedelja 03.decembar, 15:00 časova)\nDerbi meč 20.kola Super lige Srbije igra se u nedelju u Humskoj gde domaći Partizan dočekuje goste iz Novog Sada, ekipu Vojvodine. Dueli ova dva kluba imaju dugu tradiciju, a Novosađani su neretko uspevali da iz Beograda odnesu ceo plen, pa treba očekivati odličnu utakmicu. Crno-beli su ove sezone uspešni na sva tri ’’fronta’’, iako su u nekoliko navrata pružali slabije partije, a nakon devetnaest odigranih susreta na svom kontu imaju četrnaest pobeda, uz četiri remija i jedan poraz. U prethodnom kolu savladali su kao gosti ekipu beogradskog Voždovca, a rezultat je bio 0:1. Sa 46 osvojenih bodova trenutno zauzimaju 2.mesto na superligaškoj tabeli. Ekipa Vojvodine ove sezone igra sa dosta oscilacija, od poslednja četiri susreta na tri su pretrpeli poraz, a nakon devetnaest odigranih susreta na svom kontu imaju devet pobeda, uz četiri remija i šest poraza. U prethodnom kolu poraženi su na svom terenu od ekipe Borca, a rezultat je bio 0:1. Sa 31 osvojenim bodom trenutno zauzimaju 6.mesto na superligaškoj tabeli. Obezbeđen je direktan televizijski prenos ovog susreta na prvom programu TV Arena sport, sa početkom u 15:00 časova.


- Da li će biti izbora, zavisi verovatno i od toga kakva će biti tema kojom ćemo se baviti u narednom periodu, da li će se nastaviti dijalog (s Prištinom) ili ne. S druge strane, vidite da i na političkoj sceni kod nas vlada jedan veliki strah - rekao je Dačić na TV Prva.\nPodseća da SPS uvek ide samostalno na izbore, odnosno s koalicionim partnerom Jedinstvenom Srbijom.\n- Do sada nije bilo razgovora na tu temu... Interes Srbije je na prvom mestu - rekao je Dačić.\nSmatra da bi trebalo nastaviti sa reformama, raditi na tome da se trajno reši pitanje Kosova, nastavi put ka EU, kao i da se jača spoljno-politička pozicija.\n- Mislim da je to bolje, nego ići na izbore. Izbori najmanje odgovaraju onima koji žele da proteste pretvore u proteste protiv (predsednika Srbije Aleksandra) Vučića. Vučić može da se sviđa nekom ili ne sviđa, ali rezultati izbora su ti koji govore ko će biti na vlasti - rekao je Dačić.\nNa konstataciju da opozicija insistira na fer uslovima, Dačić je prokomentarisao da je "najlakše pričati o tome, a u stvari plašiti se izbora".


Moguće da EU sa Srbijom potpiše Sporazum o pridruživanju 28. januara\nUvjerenje šefa srpske diplomatije, Vuka Jeremića, izrečeno nakon sureta sa visokim predstavnikom EU, Havijerom Solanom, je da Srbija ostvaruje punu saradnu sa Hagom, što otvara vrata za potpisivanje Sporazuma o stabilizaciji i pridruživanju već na narednom sastanku evropskih ministara.\nEvropski ministri, koji se na redovnom sastanku u Briselu okupljaju 28. ovog mjeseca, mogli bi donijeti odluku o potpisivanju Sporazuma o stabilizaciji i pridruživanju sa Srbijom - o tome se trenutno vode konsultacije medju evropskim članicama, prenio je večeras visoki predstavnik EU, Havijer Solana, svome gostu iz Beograda, ministru spoljnih poslova Srbije, Vuku Jeremiću.\nJeremić je uvjeren da Srbija čini sve da ispuni uslov saradnje sa Haškim sudom, koji je prepreka potpisivanju Sporazuma. Jeremić je rekao i da je iz razgovora sa Solanom stekao utisak da "većina zemalja EU smatra da srpske vlasti čine sve da dostignu punu saradnju s Haškim sudom".\nKada je riječ o Kosovu, ministar Jeremić je izrazio spremnost zvaničnog Beograda da nastavi pregovre o kosovskom statusu "na bilo koji način, u bilo kojoj formi, sve dok se to odvija pod okriljem UN-a.\n"Ako dodje do bilo kakve promene sastava i mandata medjunarodne civilne i vojne misije na Kosovu i Metohiji, onda to mora biti u skladu s medjunarodnim pravom i odluka o tome mora biti donesena u Savetu bezbednosti UN," rekao je Jeremić. "To je naš čvrst stav i bilo kakav drugi medjunarodni angažman na Kosovu i Metohiji za nas ne bi bio prihvatljiv. I to je čvrsto uverenje koje sam preneo Solani i koje mi nećemo promeniti".\nMinistar Jeremić će u sredu razgovarati sa evropskim komesarom za proširenje Olijem renom, o aktuelnim prilikama i ulozi EU, a već sada se primjete konture mogućih skorih evropskih poteza. Kao jedan od vjerovatnih scenerija Brisela, pominje se zeleno svjetlo za potpisivanje Sporazuma sa Beogradom, dok bi odluka o slanju misije na Kosovo mogla pričekati naredni sastanak evropskih ministara. Sačekali bi se tako rezultati izbora, nakon čega bi bila jasnija politička karta i prilike u Srbiji.\nRupel: Lažna dilema - Sporazum ili misija na Kosovu\nSlovenački ministar spoljnih poslova Dimitrij Rupel ocenio je kao "lažnu dilemu" izjavu premijera Srbije Vojislava Koštunice, da će Evropska unija "morati da bira" da li će potpisati sporazum sa Srbijom ili odlučiti da šalje misiju na Kosovo.\nNa radnom doručku sa 60-ak dopisnika evropskih medija iz Brisela, koji u Ljubljani borave povodom početka slovenačkog predsedavanja Evropskom unijom, Rupel je rekao da bi civilna misija EU morala što pre da ode na Kosovo, a Srbija što pre da potpiše Sporazum o stabilizaciji i pridruživanju.\nU međuvremenu, na Brdu kod Kranja, danas su se vodili razgovori Evropske komisije i vlade Slovenije, posvećeni upravo slovenačkom predsedavanju EU i aktuelnim događajima u Evropi, a jedna od tema bila je i Srbija. Komesar za proširenje Evropske unije, Oli Ren, izjavio je da potpisivanje Sporazuma o stabilizaciji i pridruživanju sa EU zavisi isključivo od spremnosti Srbije.\n«Uskoro ću se konsultovati sa novim glavnim tužiocem Haškog tibunala i pitaću ga za njegovu procenu saradnje Srbije sa Međunarodnim tribunalom za ratne zločine. Ključno je da svi u Srbiji shvate da ovaj uslov ostaje i da je od vitalne važnosti za zaključenje sporazuma o stabilizaciji i pridruživanju», rekao je Oli Ren na konferenciji za novinare.\nA umesto predsednika Žoze Manuela Barosa, evropske komesare na sastanku prevodi potpredsednica Evropske komisije, Margot Valstrem, koja je pohvalila dobru pripremljenost Slovenije za ispunjavanje obaveza predsedavanja Evropskom unijom i potvrdila da će budući status Kosova i situacija na Zapadnom Balkanu biti među najvažnijim temama današnjeg sastanka.\nTim povodom ona je izrazila nadu da će Slovenija svojim iskustvom i poznavanjem regiona doprineti rešavanju problema.


Sa Trebinjem potpisan ugovor o provođenju sertifikacije | Herceg Televizija Trebinje\nSa Trebinjem potpisan ugovor o provođenju sertifikacije\nDirektor Privredne komore Republike Srpske Dragica Ristić i zamjenik gradonačelnika Trebinja Neđo Ćebedžija potpisali su danas u Banjaluci ugovor o provođenju programa sertifikacije ovog grada kao jedinice lokalne samouprave sa povoljnim poslovnim okruženjem.\nRistićeva je rekla da je grad Trebinje ispunio uslove za pristupanje programu, odnosno više od 50 odsto predviđenih kriterijuma za sertifikaciju.\n"Posebno nam je zadovoljstvo da je Trebinje, koje je jako značajno za Republiku Srpsku i nesumnjivo ima ogroman potencijal, pristupilo ovom programu i tako ušlo u poziciju da se bolje predstavi potencijalnim investitorima", istakla je Ristićeva.\nOna je podsjetila da sertifikacija podrazumijeva više od 12 kriterijuma razvrstanih u 80 podkriterijuma, koji se odnose na postojanje opredijeljenosti za unapređenje poslovnog ambijenta, strateških dokumenata, ali i spremnosti na dijalog sa poslovnom zajednicom putem formiranja poslovnih savjeta.\n"Nakon potpisivanja ugovora, grad Trebinje imenovaće odgovarajući tim koji će raditi na procesu sertifikacije, te raditi sa sertifikatorima koji će pregledati dokumentaciju, pratiti cijeli proces i dati odgovarajuće zadatke s ciljem poboljšanja uslova privređivanja, nakon čega slijedi proces evaluacije", precizirala je Ristićeva.\nOna je podsjetila da je u proteklom periodu u okviru ovog programa sertifikovano više od 50 jedinica lokalne samouprave u regionu, dok su u Republici Srpskoj ovaj proces prošli Prijedor i Banjaluka.\nZamjenik gradonačelnika Trebinja Neđo Ćebedžija izrazio je očekivanje da će ova lokalna zajednica vrlo brzo okončati proces sertifikacije.\n"Prepoznali smo da je to dobro za sam grad, koji je i bez ovoga ispunio dosta uslova, jer investitori traže pojednostavljene procedure, pogodnosti, brzinu i efikasnost, a nadamo se da ćemo uz pomoć Privredne komore još brže ostvariti zacrtane ciljeve", dodao je Ćebedžija.\nProgram sertifikacije jedinica lokalne samouprave sa povoljnim poslovnim okruženjem u jugoistočnoj Evropi jedinstven je regionalni program za unapređenje konkurentnosti lokalnih samouprava, a provodi se u Srbiji, Hrvatskoj, Makedoniji i BiH.\nOvaj program namijenjen je gradovima i opštinama koji imaju odgovarajuće kapacitete, strateški su opredijeljene da unaprijede privredni ambijent, privuku investicije i podstaknu razvoj lokalne ekonomije.


Izbori za mesnu samoupravu: Svim kandidatima SNS ukazano poverenje birača – Mali Zvornik Info\nAktivnosti političkih stranaka Društvo Mali Zvornik Mesne zajednice Opština Mali Zvornik Saopštenja za javnost\nIzbori za mesnu samoupravu: Svim kandidatima SNS ukazano poverenje birača\n7. februara 2021. 9. novembra 2021. Dalibor Krstić\nMali Zvornik, 6. februara 2021. godine\nNa izborima za savete mesnih zajednica u opštini Mali Zvornik pobedili su kandidati koje je podržao SNS.\nU 11 mesnih zajednica na području opštine Mali Zvornik u subotu, 6. februara, održani su izbori za savete mesnih zajednica.\nU pet naseljenijih mesnih zajednica na području malozvorničke opštine birano je po pet članova saveta, a u preostalim po tri člana.\nSva mesta (43) osvojili su kandidati podržani od Srpske napredne stranke, koja je i u prethodnom mandatu imala većinu u savetima.\nBiračko pravo na ovim izborima iskoristilo je 3.115 građana, što predstavlja 22,68 procenta od ukupno upisanih 13.735 birača na teritoriji opštine Mali Zvornik.\nOpštinski odbor Srpske napredne stranke Mali Zvornik izražava zahvalnost svojim sugrađanima koji su u velikom broju izašli na izbore za savete mesnih zajednica i time još jednom pokazali koliko podržavaju i cene rad Srpske napredne stranke.\n← U toku je raspodela kartica za besplatan prevoz autobusom u lokalnom saobraćaju\nCentar za razvoj inovacija u oblasti zaštite životne sredine omogućiće sticanje novih znanja i veština u Malom Zvorniku →\nKaravan starovremenskih vozila ,,Lagano Srbijom“ gostovao u Malom Zvorniku\n18. septembra 2015. Dalibor Krstić Komentari su isključeni na Karavan starovremenskih vozila ,,Lagano Srbijom“ gostovao u Malom Zvorniku\nProizvodnja lekovitog i aromatičnog bilja nova prilika za naše poljoprivrednike\n21. aprila 2017. Dalibor Krstić Komentari su isključeni na Proizvodnja lekovitog i aromatičnog bilja nova prilika za naše poljoprivrednike


Časopis Juni 2022 - FEB Sarajevo\nCjelokupan sistem javnih internih finansijskih kontrola (PIFC) – je nastao u svrhu unapređenje transparentnosti, finansijske discipline, odgovornosti i namjenskog korištenja javnog novca. Cilj PIFC-a je osigurati usklađenost zakonodavstva, transparentno, ekonomično, efikasno i efektivno upravljanje javnim sredstvima te eksternu i internu kontrolu njihovog korištenja. Analizirajući dosadašnje konsolidovanje izvještaje o FUK-u na nivou Federacije BiH može se zaključiti da sistem unutrašnjih kontrola kod korisnika u javnom sektoru u Federaciji nije na odgovarajućem nivou i da od samog početka primjene Zakona o FUK-u nije postignut značajniji pozitivan efekat. Iako je posljednjih godina prisutan napredak kod korisnika u određenim segmentima, nije bilo većeg progresa za FUK u cjelini. Nesumnjivo je jedan od najvećih razloga za zastoje u funkcioniranju sistema FUK-a najviše uticala pandemija COVID 19, zbog koje je tokom godine dolazilo do kraćih ili dužih prekida rada, bolovanja ili izolacije i sve se to u krajnjem slučaju negativno odrazilo na dalji razvoj sistema internih kontrola.\nPopis poslovnih procesa i knjiga (mapa procesa) u jedinicama lokalne samouprave (Praktični primjeri – drugi dio)


Odbijen veto Bošnjaka na Zakon o Danu RS-a, zasjedat će Zajednička komisija – dijalogin.tv\nOdbijen veto Bošnjaka na Zakon o Danu RS-a, zasjedat će Zajednička komisija\nNa sjednici Vijeća naroda Republike Srpske danas nije podržan veto Kluba Bošnjaka na Zakon o Danu RS-a.\nO ovom pitanju izjasnit će se naredne sedmice Zajednička komisija Vijeća naroda i Narodne skupštine, a ukoliko ni tada ne bude dogovora, konačnu riječ dat će Ustavni sud RS-a, najavila je predsjedavajuća Vijeća Nada Tešanović.\nOsim na ovaj zakon, bošnjački klub je pokrenuo pitanje zaštite vitalnog nacionalnog interesa i na zaključke usvojene uz Zakon o Danu RS-a, koji također nisu podržani na današnjoj sjednici.\nPotpredsjedavajući Vijeća naroda Kemo Čamdžija je nakon sjednice rekao da je ovaj zakon neprihvatljiv, jer predlagač ne priznaje presudu Ustavnog suda BiH koji je utvrdio da je 9. januar neustavan kao Dan RS-a.\n-Međutim, Narodna skupština RS-a se na to oglušila i predložila Zakon o Danu RS-a – rekao je Čamdžija navodeći da se time krše prava druga dva naroda u RS-u.\nSmatra da će cijela procedura potrajati i da se sve vratilo ponovo na početak rasprave o Danu RS-a, jer je izdvojen iz Zakona o praznicima i sigurno će biti predmet ustavnosti i zakonitosti.\nŠef Kluba Srba u Vijeću naroda RS-a Pero Petrović tvrdi da je u obrazloženju Kluba Bošnjaka za pokrenuti vitalni nacionalni interes bilo nelogičnosti i da se njime ne prihvata mišljenje građana RS-a o 9. januaru.\nKlub Bošnjaka u Vijeću naroda RS-a je 2. novembra stavio veto na Zakon o Danu RS-a, a šef tog kluba Mujo Hadžiomerović rekao je za Fenu da za Bošnjake 9. januar kao praznik nikada neće biti prihvatljiv.\nPodsjetio je da RS ni nakon godinu dana nije ispoštovala odluku Ustavnog suda BiH o neustavnosti Zakona o praznicima RS-a, koja se i odnosila na 9. januar kao Dan RS-a.\nNarodna skupština RS-a je, bez prisustva bošnjačkih poslanika, 25. oktobra na posebnoj sjednici u Banjoj Luci, usvojila Zakon o Danu RS-a, po hitnom postupku i obavezala Vladu da izvrši usklađivanje Zakona o praznicima u dijelu koji se odnosi na ispoljavanje vjerskih sloboda.\nU Zakonu o Danu RS-a se navodi da se na osnovu potvrđene volje građana RS-a 9. januar utvrđuje kao Dan RS-a koji se obilježava i praznuje kao sekularni praznik, a definiše se i da Vlada RS-a svojom odlukom uređuje način obilježavanja i praznovanja Dana RS-a.\nIako ovaj zakon nije stupio na snagu, u RS-u su počele pripreme za obilježavanje 9. januara kao Dana RS-a.\nUstavni sud BiH odbacio apelaciju RS-a oko vojne imovine u Han Pijesku


EHF: Belgija odustala, Srbija zvanično na Evropskom prvenstvu\nTanjug 8. februara 2021. 21:09\nBEČ – Evropska rukometna federacija (EHF) objavila je da se reprezentacija Belgije povukla iz kvalifikacija za Evropsko prvenstvo 2022 u Mađarskoj i Slovačkoj, što praktično znači da su rukometaši Srbije već izborili plasman na finalni turnor.\nKako se navodi u saopštenju, Federacija Belgije ranije je obavestila EHF o nemogućnosti odigravanja utakmica u grupi 1 gde su još selekcije Srbije, Francuske i Grčke zbog situacije u zemlji vezane za pandemiju korona virusa.\n„EHF će u kontaktu sa preostalim selekcijama iz Grupe 1 definisati raspored odigravanja poslednje tri utakmice Grčka – Francuska, Grčka – Srbija i Francuska – Grčka“, piše u saopštenju.\nU skladu sa situacijom Federacija Belgije neće snositi posledice povodom istupanja iz kvalifikacionog procesa.\nNa Evropsko prvenstvo 2022 plasman će izboriti po dve najbolje plasirane selekcije iz sedam kvalifikacionih grupa, kao i četiri najbolje trećeplasirane selekcije (uzima se u obzir skor u duelima sa dve prvoplasirane reprezentacije u grupi).


Daša: Mene je ovo slomilo\nVeliki broj prijatelja, saradnika i članova porodice, ispratilo je političara na večni počinak.\nIako je Mrka poslednjih godina bio u ljubavi sa pevačicom Anom Bekutom, on se nikada nije zvanično rastao od supruge Daše i do poslednjeg dana bio joj je velika podrška u životu.\nSada su Bekuta i Daša obe bile u prvom redu na sahrani, a zakonita Milutinova žena prvi put je za javnost progovorila o Mrkonjiću.\n- Ovo me je slomilo, bila je kratka Daša .\nInače, Milutin Mrkonjić ispraćen je na večni počinak uz pesmu "Čubura", koja je bila jedna od njegovih omiljenih i koja ga je uvek sećala na pokojnu majku i Čuburu na kojoj je odrastao.\nMilutin Mrkonjić preminuo je 27. novembra u 79. godini života.


RTS :: Razgovori o “Zastavi” u Torinu\nEkonomija Razgovori o “Zastavi” u Torinu\nčetvrtak, 29. jan 2009, 08:33 -> 10:49\nRazgovori o “Zastavi” u Torinu\nPočinju dvodnevni razgovori najviših predstavnika "Fijata" i srpske delegacije u Torinu. Najznačanije teme - plan proizvodnje za ovu godinu u kragujevačkoj "Zastavi", biznis plan i "Fijatova" ulaganja. Razgovorima će u petak prisustvovati i ministar ekonomije Mlađan Dinkić.\nU Torinu danas počinju dvodnevni razgovori najviših predstavnika "Fijata" i srpske delegacije.\nNajznačajnije teme koje će se razmatrati, biće plan proizvodnje za ovu godinu u kragujevačkoj "Zastavi", kao i biznis plan i "Fijatova" ulaganja.\nU delegaciji, koja je već u Torinu, nalaze se generalni direktor "Grupe Zastava automobili" Zoran Radojević i direktor preduzeća "Zastava auto" Zoran Bogdanović.\nRazgovorima će u petak prisustvovati i ministar ekonomije Mlađan Dinkić, kada će se znati da li "Fijat" pristaje na ponudu.\nDinkić je već najavio da će od predstavnika "Fijata" tražiti da se poveća plan proizvodnje modela "Punto" u Kragujevcu, a da se privremeno odloži pokretanje proizvodnje novog modela.\n(četvrtak, 29. jan 2009, 14:14) - top [neregistrovani]\nAko bi se taj model proizvodio u Srbiji, a ja sve vreme od početka priče sa Fiatom mislim da hoće, to je odlično. Fiat je uvek bio specijalista za kvalitetne male automobile, i u ranijim kriznim periodima preživljavao je zahvaljujući njima, filozofija Fiata je mali kvalitetni automobil i masovna proizvodnja. Neki od takvim modela su postajali legende. Mislim d takav auto ne može da se proizvodi u Italiji jer pri toj ceni ne bi bilo isplativo plaćati radnike, a i sve ostale resurse koji su skuplji u Italiji u odnosu na Srbiju.\nA do poslednjeg trenutka auto kompanije ne odaju tajne po pitanju strateških poteza kakav bi bio sa takvim modelom, jednostavno takva je njihova politika zbog zaštite od konkurencije.


Smeh je terapija za parove | Edukacija\nDa li ste znali šta sve može soda bikarbona? 22/08\nsaznajte još i koji su Zdravstveni benefiti smeha\nA, poznato je i da je glumica Merilin Monro rekla da ako muškarac može da nasmeje ženu, može sve. Naučnik Džefri Hal sa Univerziteta u Kanzasu je tokom 30 godina uradio 39 istraživanja koja su uključivala više od 15.000 ljudi. Kroz te projekte hteo je da utvrdi koliko je i da li je humor ključni deo u izgradnji uspešnog odnosa među parovima. Ovaj istraživač tvrdi da bi partneri trebalo da imaju sličan smisao za humor kako bi im odnos bio bolji.


Zaustaviti nasilno vraćanje Roma na Kosovo – Nadlanu.com\nZaustaviti nasilno vraćanje Roma na Kosovo\nLONDON/BEOGRAD, 28. septembra 2010. (Beta) – Organizacija za zaštitu ljudskih prava Amnesti internešnal pozvala je zemlje Evropske unije da prekinu sa nasilnim vraćanjem Roma i drugih manjina na Kosovo gde nema uslova za njihov održiv povratak i gde mogu biti izloženi nasilju i diskriminaciji.\nU izveštaju objavljenom u utorak Amnesti internešnel navodi da su hiljade Roma, pobeglih tokom devedesetih godina od rata i proganjanja vraćeni na Kosovo otkako je proglašena nezavisnost od Srbije 2008. godine.\nPrisilno vraćanje se odvija prema bilateralnim sporazimuma postignutim, ili o kojima se pregovara, između kosovskih vlasti i zemalja članica EU i Švajcarske. Prema nekim izveštajima samo u Nemačkoj 10.000 Roma treba da bude vraćeno i moglo bi biti prisilno deportovano.\nAmnesti smatra da još ne postoje potrebni uslovi na Kosovu za siguran i održiv povratak manjina, i pored mera koje je nedavno preduzela kosovska vlada za poboljšanje uslova i prijem i reintegraciju povratnika.


Radnici ZOI-ja dobili plate: Zimska turistička sezona neće doći u pitanje - Klix.ba\nBiH Radnici ZOI-ja dobili plate: Zimska turistička sezona neće doći u pitanje\nRadnici ZOI-ja dobili plate: Zimska turistička sezona neće doći u pitanje\n19.11.2014. u 13:58\nBjelašnica Vlada KS ZOI'84\nSa današnje koferencije za medije (Foto: Nedim Grabovica/Klix.ba)\nDobre vijesti saopćili su danas čelni ljudi Kantonalnog javnog preduzeća ZOI'84 i Vlade KS. Radnicima ove firme uplaćeno je po 10 plata te pripreme za zimsku turističku sezonu na Bjelašnici i Igmanu ne bi trebale doći u pitanje.\nRadnicima su plate isplaćene od kredita Bor banke za koji su založili zgradu uprave, koju će iznajmljivati, a svi uposlenici ZOI-ja će se 1. decembra preseliti u Zetru. Najavljeno je da će uskoro biti riješeno i pitanje isplate ostalih dugovanja za 186 radnika.\nPrema dosadašnjim informacijama, a u zavisnosti od vremenskih prilika, zimska turistička sezona trebala bi zvanično početi 15. decembra.\nRadnici dobili 10 od 14 plata\nMinistar finansija i vršilac dužnosti premijera KS Muhamed Kozadra kazao je da su Skupština i Vlada KS ispunile sve svoje obaveze iz sanacionog programa, te da je jučer konačno isplaćeno 10 od 14 plata koje firma duguje radnicima, a da su dobavljači dobili svoja sredstva.\n"Zimska turistička sezona ne smije biti ugrožena. Sve predradnje moraju biti obavljene", poručio je Kozadra.\n"Mi smo prije nekoliko mjeseci preuzeli firmu u izuzetno lošoj finansijskoj situaciji. firmu koja ima finansijsku dubiozu od oko 14 miliona KM, u kojoj ništa nije funkcioniralo. Postojala je uprava koja to nije bila, neki radnici su dolazili na posao, a neki nisu, a u medijima su se samo pojavljivali naslovi 'Radnici ZOI-ja nisu dobili plate'", kazao je predsjednik Upravnog odbora Mehmedalija Hadžović.\n"Raduje me da možemo reći da su radnici ZOI-ja danas dobili plate, da je uprava pripremila slijed aktivnosti koje trebaju preduzeće dovesti na pravo mjesto, da smo postavili direktora u kojeg imamo puno povjerenje i koji će nas dovesti na one grane na kojima trebamo biti, a to znači javno komunalno preduzeće koje može samo sebe da hrani".\nHadžović je kazao da je bilo veoma teško pribaviti kredit za ovakvo preduzeće, te da je uprkos problemima jedna grupa radnika samoinicijativno već sedmicu dana obavljala pripremne poslove.\nAkcijska pretprodaja ski-karata\nO prioritetima ZOI-ja u narednom periodu govorio je direktor Midhat Hubijar, te istakao kako je cilj jačanje brenda na lokalnom i regionalnom tržištu i vraćanje povjerenja konzumenata usluga.\n"Skijaška sezona kreće u pripremu u punom kapacitetu. Ljudi su već na terenu. U petak kreće akcijska pretprodaja karata sa 50 posto sniženim cijenama za vlasnike prošlogodišnjih sezonskih karata. U tu kartu bit će uključeno i noćno skijanje", istakao je Hubijar.\nOživljavanje kompleksa Zetra\nJedan od koraka je i ponovno pokretanje sportsko-rekreativnih aktivnosti u kompleksu Zetra.\nPoseban namjenski kredit Razvojne banke od 2,5 miliona KM bit će utrošen na sanaciju Zetre, objavljeno je danas.\n"Već početkom sljedeće sedmice počinje raditi kuglana, zajedno sa svim pratećim ugostiteljskim uslugama. Na Malom polju na Igmanu uskoro će biti otvoren i kafe restoran", kazao je direktor ZOI'84 i pozvao građane da vrate povjerenje ovom preduzeću.


Nova rafinerija - nada za Smederevo - Bizlife.rs\nNova rafinerija – nada za Smederevo\n11:52 Smederevo, 15.02.2012.\nČlan Nadzornog odbora “Comico Overseas”, Brajan Marej nada se da će Skupština grada Smedereva dozvoliti izgradnju moderne rafinerije nafte u tom gradu.\nMarej je naglasio da odlaskom kompanije “US Steel” iz Smedereva, “projekat rafinerije postaje ekonomski još značajniji”. “Nismo srećni zbog odlaska “US Steela”, ali mi znamo realno ekonomsko stanje”, istakao je Marej u programu lokalne TV Smederevo.\nSkupština grada Smedereva, na januarskom zasedanju, nije dala saglasnost na ugovor o zakupu neizgrađenog i neuređenog građevinskog zemljišta u industrijskoj zoni „sektor severo-istok“ radi izgradnje rafinerije, a „Comico Oil“ i zamenica gradonačelnika, u međuvremenu su odvojeno saopštili da su u toku pregovori oko usaglašavanja teksta ugovora.\nus steel Comico oil Srbija


Hrvatska: Na graničnom prelazu Krasovići uhapšen bivši oficir JNA – Balkanekspresrb.rs\nSumnja se da je 54-godišnji Čedomir Borojević, bivši oficir bivše JNA, inače državljanin Crne Gore i Hrvatske počinio krivično delo ratnog zločina protiv civilnog stanovništva\nPENZIONISANI kapetan bivše JNA je uhapšen je na graničnom prelazu Karasovići između Hrvatske i Crne Gore. Nakon što je pritvoren, Županijsko državno odvjetništvo u Splitu donelo je rešenje o sprovođenju istrage.\nSumnja se da je 54-godišnji Čedomir Borojević, bivši oficir bivše JNA, inače državljanin Crne Gore i Hrvatske počinio krivično delo ratnog zločina protiv civilnog stanovništva.\nIstražni sudija splitskog Županijskog suda odredio je istražni zatvor zbog opasnosti da mi mogao da pobegne. Međutim, omogućeno mu je da se brani sa slobode ukoliko plati garanciju u iznosu od 300 hiljada kuna.\nČedomir Borojević, inače, penzionisani kapetan bojnog broda bivše JNA, sumnjiči se da je tokom napada JNA na Šibenik od 16. do 18. septembra 1991. godine, u svojstvu komandanta 20. Graničnog mornaričkog diviziona 8. Vojnopomorskog sektora JNA prenosio komande posadi patrolnog čamca da se napadne Šibenik bez izbora odrešenog cilja, paljbom iz svog raspoloživog oružja po civilnim objektima i civilima.(Agencije)♦\nTagsJNA Karasovići Šibenik


Pobunjenici u Libiji, 24. mart 2011.\nPobunjenici nastavljaju napredovanje ka zapadu i ponovo osvajanje gradova iz kojih su ih ranije potisnule snage libijskog vođe Muamera Gadafija, sada poljuljane međunarodnim vazdušnim udarima.\nU subotu su pobunjenici, podržani žestokim vazdušnim udarima zapadne koalicije, zauzeli grad Adždabiju, streteški centar koji se nalazi 160 kilometara južno od Bengazija, uporišta opozicije, a zatim i Bregu, naftni centar 80 kilometara zapadno od Adždadabije, i Ras Lanuf.\nFrancuski borbeni avion koji učestvuje u operaciji u Libiji, 25. mart 2011.\nPobunjenici su zatim krenuli u pravcu Sirta, Gadafijevog rodnog grada, 150 kilometara zapadno ka Tripoliju.\nVidljivi su tenkovi razoreni u vazdušnim udarima, a na ulicama Ben Džavada čuje se bučno slavlje pobunjenika.\nGejts: Promena režima nije cilj\nCilj vojne intervencije u Libiji nije rušenje Gadafija jer je "svaka promena\nrežima" vrlo komplikovana za spovođenje, izjavio je u nedelju američki ministar odbrane Robert Gejts.\n"Kako smo videli u prošlosti, promena režima je nešto vrlo komplikovano. Nekad traje dugo, nekad se dogodi vrlo brzo ali to nikad nije bio vojni cilj u Libiji", rekao je Gejts u emisiji na televiziji Ej-Bi-Si, gde je govorio zajedno sa državnom sekretarkom SAD Hilari Klinton.\nU izjavama za televiziju Si-Bi-Es u nedelju Gejts i Klintonova su rekli da su bliski saradnici Gadafija počeli da ga napuštaju suočeni intervencijom međunarodne koalicije u Libiji.\n"Brojne diplomate i vojni komandanti u Libiji se dvoume, menjaju stranu, napuštaju (Gadafija) jer vide kako će se to završiti", rekla je Hilari Klinton za televiziju Si-Bi-Es.\nDržavna sekretarka je rekla da su američki zvaničnici razmatrali mogućnost slanja oružja snagama opozicije, što je dozvoljeno rezolucijom 1973 Saveta bezbednosti, ali je dodala da odluka o tome nije doneta.\n"U kontaktu smo s pobunjenicima... Ima mnogo načina da im pomognemo i\no tome ćemo razgovarati s našim saveznicima kada odem u London u\nutorak", dodala je Klinton.\nAmerička državna sekretarka će u utorak u Londonu učestvovati na sastanku političke kontakt grupe o vojnoj operaciji u Libiji, kome će prisustvovati predstavnici zemalja koje učestvuju u operaciji u Libiji, uključujući i arapske zemlje.\nObama: U našem je interesu da reagujemo\nPredstavnici Gadafijevog režima u subotu su priznali da su vazdušni napadi prisilili njegove trupe da se povuku i optužili su međunarodne snage da podržavaju jednu stranu.\nBarak Obama, 18. mart 2011.\n"To je sada cilj koalicije, nije da se zaštite civili, jer se sada oni direktno bore protiv oružanih snaga. Oni pokušavaju da dovedu zemlju do ivice građanskog rata", rekao je u subotu Kaled Kaim, zamenik libijskog ministra inostranih poslova u Tripoliju.\nPredstavnici libijske Vlade navode da su u najnovijim vazduhoplovnim napadima koalicionih snaga ubijeni vojnici i civili duž 400 kilometara dugog puta između Adždabije i Sirte na istoku, prenosi Tanjug.\nMinistar odbrane SAD izjavio je da američki obaveštajni izveštaji pokazuju da snage lojalne Gadafiju premeštaju tela ljudi koje su one ubile na mesta vazdušnih udara koalicijih snaga kako bi mogle da okrive Zapad za njihovu smrt.\nPredsednik SAD Barak Obama je u redovnoj sedmičnoj poruci naciji u subotu naveo da je napravljen značajan uspeh u ratu u Libiji.\n"SAD ne treba i ne smeju da intervenišu svaki put kada negde izbije kriza u svetu", rekao Obama, ali je dodao da se ovoga puta radilo o tome da je Gadafi predstavljao pretnju koja bi mogla da destabilizuje čitav region.\n"U našem je nacionalnom interesu da reagujemo. To je i naša odgovornost. Ovo je jedan od tih slučajeva", kazao je Obama.


‘Zmajevi’ se vraćaju: Fudbalska reprezentacija na BHT-u, servisu MY TV i Moja web TV - Biznis info portal - Bilans.ba\nHomeVijesti‘Zmajevi’ se vraćaju: Fudbalska reprezentacija na BHT-u, servisu MY TV i Moja web TV\nSva ugovorena takmičenja, tj. utakmice, će biti emitovane na kanalu BHT1, s tim da će BH Telecom svojim korisnicima omogućiti praćenje utakmica uživo i putem svog MY TV servisa, kao i putem Moja webTV usluge/aplikacije …\n“Zaista je veliko zadovoljstvo upoznati javnost s činjenicom da se nogometna reprezentacija BiH vraća na program BHRT-a i na platforme BH Telecoma. Ovakav poduhvat, posebno ako uzmemo u obzir sve ono što se dešava s javnim servisom BiH u posljednje vrijeme, ne bi bio moguć bez BH Telecoma i menadžmenta najjačeg telekom operatera u BiH predvođenog gospodinom Sedinom Kahrimanom. Navikli smo na izuzetno dobru saradnju s ovom uspješnom kompanijom i na njihovu veliku podršku BHRT-u, jer važno je istaknuti da su se u BH Telecomu i ovaj put, osim ekonomskih razloga, kod izbora partnera u ovom projektu, pored poslovnog kredibiliteta, sasvim sigurno vodili i motivima podrške opstanku i postojanju javnog medijskog servisa Bosne i Hercegovine. To je nešto što će BHRT itekako znati da cijeni u vremenu koje dolazi. Naš zajednički uspjeh je još veći kad znamo da su mnogo bogatiji javni servisi u Evropi i našem bližem okuženju izgubili bitku s komercijalnim kućama za otkup TV prava na njihove reprezentacije. Neki su ovu cijelu priču iz perspektive BHRT nazvali povratkom otpisanih, a na nama je da sa našim poslovnim partnerima i prijateljima iz BH Telecoma gledateljima BHT 1, slušateljima BH Radija 1 i korisnicima usluga najkvalitetnijeg telekom operatera u BiH, ali i šire, dokažemo i pokažemo da se nogometna reprezentacija vratila na pravo mjesto. Cilj BHRT-a i BH Telecoma je da, prije svega, oni budu zadovoljni svim sadržajima koje ćemo im ponuditi u praćenju nastupa reprezentacije u sportu koji predstavlja najvažniju sporednu stvar na svijetu”, rekao je Belmin Karamehmedović, generalni direktor Radiotelevizije Bosne i Hercegovine na današnjoj pres-konferenciji.\nadmir 20. Maja 2022.


pink.rs | Stanisavljević: U prihvatilištima 75 odraslih i 23 dece! Ima dovoljno kapaciteta, jer su na vreme otvorena dva nova objekta\nU Prihvatilištu za odrasle trenutno se nalazi 75 korisnika, a u Prihatilištu za decu Beograda 23 dece, izjavila je danas gradska sekretarka za socijalnu zaštitu Nataša Stanisavljević dodajući da kapaciteta za smeštaj ima, s obzirom na to da su na vreme otvorena još dva nova objekta - na Autokomandi i Vračaru.\nNa taj način, rekla je Stanisavljević, omogućeno je dodatnih 40 kreveta za zbrinjavanje, a uskoro će biti otvoren i dnevni centar na Paliluli, koji se otvara zbog onih koji ne žele smeštaj, ali koji mogu da dođu i dobiju obrok, odeću, higijenski paket, topli napitak, a moći će i da provedu određeno vreme u objektu.\nKo dođe u dnevni centar i bude poželeo smeštaj iz centra će biti preduzete sve potrebne mere, kaže Stanisavljević i dodala da je interesovanje veliko, tako da su od 10. decembra do danas kroz dva dnevna centra prošla 263 korisnika.\nDodatno im je omogućeno u centru u Solunskoj na Starom gradu i prostor gde se mogu okupati, a pored toga, beskućnici će moći da dobiju i lična dokumenta prijavljivanjem na adresu Centra za socijalni rad, čime im se omogućava da uđu u sistem, a izmenama odluke na decembarskoj sednici Skupštine grada omogućeno im je da dobijaju obrok u 52 narodne kuhinje.\nStanisavljević kaže i da su u Prihvatilištu za odrasla i stara lica sa smeštajem od početka godine imali prijem 10 osoba, a kada je reč o deci samo jedan.\nSituacija se svakodnevno prati, kaže Stanisavljević i dodaje da je to praksa koje se drže poslednje tri godine i to naročito za vreme ledenog talasa.\nImajući u vidu epidemiološku situaciju, na vreme su preduzete sve preventivne mere, navela je Stanisavljević i precizirala da da bi korisnik bio na smeštaju, potrebno je da se prvo obavi testiranje PCR testom na prisustvo Covida-19, koje je besplatno, a taj posao obavljaju stručni radnici.\n"Rezultat se dobija veoma brzo jer imamo prioritet i potom se obavlja smeštaj u ustanovu. Korisnik tada provodi 14 dana u preventivnoj izolaciji kako bi se smanjio svaki rizik prenošenja virusa i zaražavanja ostalih korisnika", dodala je.\nPodsetila je da su u vreme kada je bio najveći broj zaražavanja te ustanove bile u preventivnom karantinu, odnosno ni zaposleni, ni korisnici nisu napuštali ustanovu kako bi se smanjio svaki rizik.\n"Takve mere doprinele su da od samog početka epidemije nemamo nijednog zaraženog korisnika, niti u Prihvatilištu za odrasla i stara lica, niti u Prihvatilištu za decu", naglasila je Stanisavljevićeva.\nKada je reč o izolacionim blokovima, Stanisavljevićeva je podsetila da su napravljeni tokom leta kako bi bili na vreme spremni za zimski period a, dodaje, takvi blokovi postoje i u novootvorenim centrima na Autokomandi i Vračaru.\nSekretarijat za socijalnu zaštitu, Crveni krst i Centar za socijalni rad pripremili su liflet sa svim korisnim informacijama o tome kako beskućnici mogu da dobiju pomoć i podršku Grada.\nPre ovog hladnog talasa, pre i posle novogodišnjih praznika, volonteri Crvenog krsta su bili na terenu i podelili više od 500 primeraka lifleta kako bi beskućnici dobili prave informacije.\nLiflet nudi obaveštenja o mogućnostima da se ove osobe smeste u ustanove socijalne zaštite, pre svega u Prihvatilište za odrasla i stara lica u Kumodraškoj ulici ili u dnevne centre gde mogu provesti određeno vreme.\nStanisavljević je podsetila sugrađane da kada na ulici vide osobu u stanju potrebe, o tome treba da obaveste Hitnu pomoć, Policiju, Komunalnu miliciju ili Centar za socijalni rad.


Od danas oštriji režim ulaska u Austriju, PCR i karantin\nTanjug 10. februara 2021. 10:07\nBEČ – Od danas je stupio na snagu novi, pooštreni režim ulaska u Austriju sa ciljem da se spreči „uvoz“ novog soja korona virusa, a predviđa obavezni test prilikom ulaska u zemlju.\n„Negativan test se mora pokazati prilikom mogućih kontrola, pri čemu kontrola može da se sprovede na bilo kom mestu, a tako i u okviru saobraćajne kontrole“, ukazuje se u uredbi.\nZa osobe koje su najmanje deset dana pred dolazak u „Alpsku republiku“ boravili u zemljama sa niskom stopom zaraze, to jest Australije, Finske, Grčke, sa Islanda, Novog Zelanda, iz Norveške, Singapura, Južne Koreje i Vatikana ne postoje ograničenja prilikom ulaska u Austriju.\nU uredbi se, takođe, pojašnjava i „ulazak u zemlju iz poslovnih razloga“, koji, kako se podvlači, moraju biti dokazani, na primer potvrdom poslodavca, nalogom ili potvrdom o terminu za razgovor o zaposlenju.\nAustrija je 19. decembra uvela strožiji režim ulaska u zemlju, najpre sa namerom da spreči građane poreklom sa Zapadnog Balkana da putuju u zemlje porekla za vreme praznika, a bilo je predviđeno da ta mera ostane na snazi samo do 10. januara.


Objavljeno sreda, 20 februar 2019 19:56\nPovodom održane sjednice Opštinskog odbora Demokratske partije socijalista Berana, saopštenjem za javnost oglasio se Bogdan Fatić, predsjednik tog Odbora, Dostavljeno saopštenje Espona prenosi u cjelini.\nObjavljeno sreda, 20 februar 2019 07:48\nPredstavnici Demokratskog fronta (DF), Socijalističke narodne partije (SNP) i Socijaldemokratske partije (SDP) u kolašinskom lokalnom parlamentu uputili su Inicijativu za vanredni inspekcijski nadzor u organima lokalne samouprave i uprave. Inicijativom koju su potpisali: Aleksandar Dožić (DF), Zoran Kujović (SNP) i Bojan Zeković (SDP), zatražili su nadzor kako bi se, kako je navedeno, utvrdile nepravilnosti i naložilo otklanjanje, radi zaštite javnog interesa.\nObjavljeno petak, 15 februar 2019 15:37\nPeta redovna sjednica SO Berane održaće se u ponedjeljak, 25. februara, dogovoreno je na današnjem sastanku šefova klubova odbornika sa Novicom Obradovićem - predsjednikom Skupštine. Osim Borisa Boričića- šefa kluba odbornika koji su formirali DNP i PZP, koji nije bio prisutan, na sastanku su bili svi šefovi klubova odbornika zastupljenih u lokalnom parlamentu.\nObjavljeno nedelja, 27 januar 2019 10:32\nPovodom preimenovanja Bloka Save Kovačevića u Vrbasu i izglasavanja mu novog imena saopštenjem se oglasila Crnogorska partija u Srbiji. Dostavljeno saopštenje Espona integralno prenosi.\nObjavljeno petak, 25 januar 2019 16:08\nPovodom autorskog teksta Marka Lalevića, objavljenom u dnevnom listu "Vijesti", saopštenjem za javnost oglasio se Opštinski odbor DPS Berane. Dostavljeno saopštenje Espona objavljuje u cjelosti.\nObjavljeno sreda, 23 januar 2019 15:39\nPovodom nastavka odlaganja otpada u krugu bivše fabrike Celuloze od strane „Komunalnog preduzeća Berane“ saopštenjem se oglasio OO SD Berane. Dostavljeno saopštenje Espona integralno prenosi.


BalkanMagazin :: Finska kompanija gradi najveću solarnu elektranu u Rusiji\nFinska kompanija gradi najveću solarnu elektranu u Rusiji\nutorak, 02. mart 2021 14:19\nFinska energetska kompanija Fortum, u većinski državnom vlasništvu i Ruski fond za direktna ulaganja (RDIF) se udružuju u realizaciji projekta solarne elektrane instalisane snage od 116 megavata, koja će po izgradnji biti najveći solarni sistem u Rusiji, saopštila je danas finska kompanija. (Projekat će se realizovati u Kalmikiji na jugu Rusije kao zajednička investicija. Foto: Pixabay)\nProjekat, koji će se realizovati u Kalmikiji na jugu Rusije je zajednička investicija finskog Fortuma i Ruskog fonda za direktna ulaganja, koji već imaju vetroelektrane u regionima Uljanovsk i Rostov, ukupnog kapaciteta 350 megavata.\nProcenjuje se da će solarna elektrana biti puštena u rad u drugoj polovini 2022. godine.\nPrva faza izgradnje solarne elektrane kapaciteta od 78 megavata bi trebalo da bude okončana krajem ove godine, dok se realizacija preostalih 38 megavata očekuje tokom 2022. godine.\nPrva faza izgradnje solarne elektrane kapaciteta od 78 megavata bi trebalo da bude okončana krajem ove godine, dok se preostalih 38 megavata očekuje tokom 2022. godine. (Izvor: Pixabay)\nU saopštenju finske grupacije se navodi da u skladu sa svojom strategijom, Fortum ima za cilj da razvije značajan portfelj proizvodnje energije vetra i sunca na kopnu.\nFortum je jedan od najvećih igrača na tržištu obnovljivih izvora energije u Rusiji sa portfeljem od ukupno 2 gigavata kapaciteta vetroparkova i solarnih elektrana, uključujući i razvojne projekte, kao i zajedničke investicije.\nDo sada je operativno oko 670 megavata ili oko trećine tog planiranog kapaciteta dobijenog iz obnovljivih izvora.


RTCG - Radio Televizija Crne Gore - Nacionalni javni servis :: Politika :: Milačić: Bez podrške društva nijedna Vlada ne može uspjeti\n27. 11. 2020. 15:11 >> 15:11 4\nDAĆE POVJERENJE MANDATARU\nMilačić: Bez podrške društva nijedna Vlada ne može uspjeti\nNakon što je mandatar Zdravko Кrivokapić danas upoznao javnost sa predlozima svih kandidata za resore u novoj Vladi Crne Gore Prava Crna Gora daje podršku predloženoj Vladi i glasaće za nju na sjednici 2. decembra.\n"Povjerenje mandataru koje smo iskazali, i Prava Crna Gora, i ja lično, potpisom na Кonstitutivnoj sjednici Skupštine Crne Gore, iskazujemo i danas povjerenjem u njegov izbor, kako i treba da funkcioniše ljudsko i političko povjerenje", saopštio je predsjednik Prave Crne Gore Marko Milačić.\nOn je naveo da Prava Crna Gora daje šansu predloženoj Vladi, ali i veliku podršku, jer, kako je kazao, bez istinske i iskrene podrške društva nijedna Vlada na ovom svijetu ne može uspjeti, "a kamoli prva, slobodna i demokratska Vlada u Crnoj Gori, nakon tri decenije autokratskog, maltene jednopartijskog sistema".\n"Pred predloženom Vladom i cijelim društvom ogromni su izazovi. Paralelni procesi demontaže kriminalnog sistema od vrha pa do dnai izgradnje prosperitetnog, pomirenog i zdravog društva za svakog građanina ove zemlje", saopštio je Milačić.\nOn je poručio da će Prava Crna Gora biti potpuno posvećena ovim izazovima, jer je bilo koji pojedinac, bio on ministar ili bilo ko drugi, manje bitan u odnosu na zajednički cilj, a to je dobro Crne Gore.\nMarko Milačić Ekspertska vlada\nRiješiti problem vojnih beskućnika\n"Šegrt slika i prilika Đukanovićevih ambasadora”\n05. 01. 2021. 5\n"Očajnički potez Đukanovića"\n02. 01. 2021. 14\nMilačić podnio prijavu protiv predsjednika DIK-a\n29. 12. 2020. 7\n20:01 Osuđuju karikaturu Bratić ali i ćutanje na prethodne slične slučajeve


Vaše VOZILO, kao što ste sigurno svesni, nije samo prevozno sredstvo…\nMa koliko bili dobar vozač, uvek se može dogoditi da koncentracija popusti i da dođe do onog najmanje omiljenog trenutka svakom vozaču, odnosno saobraćajne nezgode.\nBilo da je krivica za nezgodu Vaša ili drugih učesnika, osnovno pravilo je ostati pribran koliko god je to moguće.\nŠta raditi u slučaju (manje) SAOBRAĆAJNE nezgode?\nU slučaju udesa, osnovna obaveza koja mora biti urađena, svakako je provera da li je iko od vozača/učesnika saobraćajne nezgode povređen, da li je nekome potrebno ukazati pomoć i eventualno pozvati Hitnu pomoć.\nNakon toga, potrebno je obezbediti mesto saobraćajne nezgode, kako bi ostali učesnici u saobraćaju bili na vreme upozoreni na postojanje iste, zaštiti tragove i eventualno rasute delove sa vozila kako bi se saobraćaj, koliko je god to moguće, nesmetano odvijao.\nNakon što je lice mesta saobraćajne nezgode obezbeđeno i nakon što ste se uverili da nema povređenih, potrebno je dobro sagledati oštećenja koja su nastala na vozilima. Ukoliko nema štete na okolnim objektima, ukoliko je šteta na vozilima manja, u skladu sa Zakonom o bezbednosti saobraćaja, učesnici saobraćajne nezgode mogu popuniti Evropski izveštaj o saobraćajnoj nezgodi.\nKAKO znati da li je šteta velika ili mala?\nOvo je verovatno najčešće postavljano pitanje, posebno kod ljudi koji su imali ovo iskustvo.\nOdgovor je vrlo neodređen i zavisi od slučaja do slučaja, jer sami teško da možete proceniti visinu štete i to iz razloga što većina vozača, koji su samo učesnici u saobraćaju, nema stručno znanje ovlašćenih procenitelja šteta.\nOno što je sigurno, na osnovu procene koliko Vaše vozilo vredi na tržištu, ukoliko je došlo do oštećenja u manjem obimu i manjeg broja limarijskih delova, može se pretpostaviti da se radi o manjoj šteti.\nŠta je to MANJA šteta?\nU skladu sa Zakonom o bezbednosti saobraćaja, manjom štetom se smatra ona čiji iznos ne prelazi 500 EUR odnosno 1.000 EUR kada Srbija postane član EU. Ukoliko biste se sa ovim pitanjem obratili MUP-u, dobili biste informaciju da se manjom štetom smatra šteta do 200.000 RSD. Zvanični stav po ovom pitanju je veoma zbunjujuć, pogotovo što je u Zakonu navedeno jedno, a po MUP-u iznos je drugačiji.\nUkoliko niste sigurni da li je šteta na Vašem vozilu manja, uvek Vam ostaje mogućnost da pozovete policiju da dođe i eventualno izvrši uviđaj. Vrlo je čest slučaj da saobraćajni policajac po izlasku na lice mesta, uputi učesnike da ipak popune Evropski izveštaj.\nKada EVROPSKI izveštaj o saobraćajnoj nezgodi (ne) treba popunjavati ili treba izbegavati?\nEvropski izveštaj možete popunjavati pod uslovom da nema povređenih lica i da je šteta na vozilima manja.\nSledeće čega se treba pridržavati i na šta treba obratiti pažnju, jeste da li su učesnici saobraćajne nezgode saglasni oko odgovornosti za nastanak iste. Ukoliko učesnici nisu saglasni ko je odgovoran za nastanak saobraćajne nezgode, najbolje je kontaktirati MUP.\nTrebalo bi izbegavati popunjavanje Evropskog izveštaja kada je neko od učesnika u alkoholisanom stanju, nema odgovarajuću aktivnu legitimaciju, odnosno validnu saobraćajnu dozvolu, vozačku dozvolu, polisu osiguranja.\nUkoliko ste se ipak sa drugim učesnikom usaglasili da popunite Evropski izveštaj o saobraćajnoj nezgodi, potrebno je da isti dobro pogledate i što je moguće detaljnije popunite.\nPrimer popunjavanja Evropskog izveštaja dat je na slici.\nOd kvaliteta popunjavanja Evropskog izveštaja donekle zavisi i brzina isplate naknade štete od osiguravajućeg društva. Ukoliko je na Evropskom izveštaju jednoznačno navedeno ko je odgovoran, kako je došlo do saobraćajne nezgode i ukoliko je sva dokumentacija validna, osiguravač će imati mnogo lakši posao, odnosno moći će mnogo brže da obradi predmet.\nTakođe, imajte na umu i činjenicu da Osiguravači uglavnom zahtevaju da svi učesnici zajedno dođu na prijavu štete, kako bi mogli izvršiti poređenje vozila i na osnovu toga doneti konačan sud o okolnostima nastanka iste.\nS toga, bitno je ponašati se i džentlmenski i sa dozom razumevanja prema drugim učesnicima saobraćajne nezgode.\nVozite pažljivo i poštujte druge učesnike u saobraćaju. Nazad


ZAKON O ZABRANI DISKRIMINACIJE: MINISTARSTVO PROSVETE, NAUKE I TEHNOLOšKOG RAZVOJA JE, U OKVIRU PROJEKTA KOJI STIPENDIRA STRANE STUDENTE, RASPISALO KONKURS U KOJEM SE OD KANDIDATA TRAżI UVERENJE DA NISU HIV POZITIVNI. POVERENICA ZA ZAšTITU RAVNOPRAVNOSTI NAVODI DA SE NA OVAJ NAčIN KRšI ZAKON, ZBOG čEGA ćE PREPORUčITI MINISTARSTVU DA IZMENI TEKST KONKURSA I IZUZME OVAJ USLOV\nMinistarstvo prosvete, nauke i tehnološkog razvoja je u okviru projekta "Svet u Srbiji", koji stipendira strane studente željne da dođu u Srbiju i nauče srpski jezik, raspisalo konkurs u kojem se od kandidata traži uverenje da nisu HIV pozitivni. Na taj način je izvršilo akt diskriminacije prema studentima sa HIV-om, zbog čega je reagovala i Poverenica za zaštitu ravnopravnosti, Brankica Janković.\nProjekat "Svet u Srbiji" se već šest godina obavlja pod pokroviteljstvom Ministarstva prosvete, ali pokazao je da Srbija baš i nije uređen deo tog sveta i to jednom krajnje neprosvećenom odredbom u kojoj se od kandidata zahteva da dostavi lekarsko uverenje da ne boluje od neke zarazne bolesti (uključujući i HIV).\nTačan zahtev Ministarstva kaže da "kandidat mora da poseduje lekarsko uverenje ne starije od šest meseci kojim se potvrđuje da ne boluje od neke zarazne bolesti (uključujući i HIV test)". Kako su rekli u Ministarstvu takva odredba postoji već šest godina, koliko se i sprovodi projekat pod ovim nazivom.\nOvim potezom je načinjen akt diskriminacije, zbog čega se oglasila i Poverenica za zaštitu ravnopravnosti, Brankica Janković.\n- Ovim uslovom se krše odredbe Zakona o zabrani diskriminacije ("Sl. glasnik RS", br. 22/2009). S obzirom na to da takav zahtev ne može biti konkursni uslov, Poverenica za zaštitu ravnopravnosti će preporučiti organu javne vlasti, u ovom slučaju Ministarstvu prosvete, nauke i tehnološkog razvoja, da izmeni tekst konkursa i izuzme ovaj uslov - navode iz kancelarije Poverenika za zaštitu ravnopravnosti.\nOni napominju i da im nije pristigla nijedna pritužba na ovaj konkurs, a podsećaju da Poverenik ne postupa po službenoj dužnosti, pa građanke i građani moraju sami da podnesu pritužbu, ukoliko smatraju da su diskriminisani.\nU AS Centru, koji osnažuje mlade ljude koji žive sa HIV-om, kažu da su tokom prethodnih dana razgovarali sa drugim organizacijma o ovom pitanju i da će ono biti rešavano u narednim danima.\n- Inače, prethodnih godina Poverenik je postupao po velikom broju pritužbi koje se odnose na diskriminaciju po osnovu zdravstvenog stanja, gde spadaju i osobe koje žive sa HIV-om. Ova grupa ljudi predstavlja jednu od najviše marginalizovanih i stigmatizovanih društvenih grupa u Srbiji, a to dovodi do njihove izolacije i diskriminacije - kažu iz kancelarije Poverenice.\n- Kada govorimo o diskriminaciji osoba koje žive sa HIV-om, izdvojili bismo slučaj kada je Poverenica za zaštitu ravnopravnosti, postupajući po pritužbi jedne NVO protiv jednog doma zdravlja, utvrdila diskriminaciju i dala preporuke Ministarstvu zdravlja da se podaci o HIV statusu ne upisuju van rubrika koje su za to predviđene u medicinskoj dokumentaciji. Neretko su se tako osetljive informacije upisivale na prednjoj strani kartona, crvenom bojom, krupnim slovima i sa uzvičnikom. Poverenica je ukazala da ovakav način upisivanja HIV statusa predstavlja kršenje antidiskriminacionih propisa i dovodi do dalje stigmatizacije osoba koje žive sa HIV-om. Pored toga, Poverenica je preporučila da se zaposlenima u tom domu zdravlja obezbedi edukacija o HIV/AIDS-u i da ubuduće postupaju u skladu sa antidiskriminacionim zakonima - kažu iz kancelarije Poverenice.\nTakođe, Ministarstvu zdravlja je preporučeno da izda obavezno uputstvo svim zdravstvenim ustanovama u Srbiji da podatke o HIV statusu pacijenata i pacijentkinja ne upisuju van rubrike koja je za to predviđena u dokumentaciji. Ukoliko su podaci o HIV statusu od značaja za medicinski tretman, oni treba da budu upisani u rubriku koja je predviđena za upisivanje dijagnoza istom veličinom i bojom slova kao što se upisuju i ostale dijagnoze i stanja od značaja za medicinski postupak.\nIzvor: Vebsajt 24 sata, P. Paunović, 24.05.2016.


Obraćam Vam se ispred Udruženja Humanost Zenica koje je nosilac implementacije projekta „Dnevni centar za djecu i odrasle osobe sa posebnim potrebama u Visokom“, a u vezi članka koji ste objavili na svojoj stranici 14.10.2013. godine. S obzirom da neke od navedenih „informacija“ koje ste, kako pišete, „nezvanično“ saznali, nisu tačne, zamoliću Vas da korigujete neke od svojih navoda.\nNaime, Dnevni centar Visoko je zajednički projekt Vlade Zenicko-dobojskog kantona, općina Kakanj, Visoko, Breza, Vareš i Olovo i Udruženja Humanost Zenica. Zbog niza poteskoća koje su se pojavile prilikom izgradnje objekta i njegovog priključivanja na postojeću infrastrukturu Dnevni centar je tek polovinom marta dobio upotrebnu dozvolu i umjesto u januaru tek je 18. marta otvorio svoja vrata za korisnike. Do početka rada sa korisnicima tim Dnevnog centra je vršio pripreme za rad u vidu prikupljanja informacija o potencijalnim korisnicima i terenskog rada (posjete centrima za socijalni rad, kućne posjete porodicama djece s posebnim potrebama). Korisnicima su se usluge pružale do kraja juna kada je nastupio raspust kao i u redovnom školskom sistemu. Međutim, zbog nepovoljnog stanja u kantonalnom i općinskim budžetima i neizmirivanja ili neredovnog izmirivanja ugovorom preuzetih obaveza od strane ZDK i općina Centar sve do danas nije počeo ponovo sa radom. Zaposlenicima je isplaćena plata sa doprinosima i porezima za mjesec mart, dok za ostali period nije iz prethodno navedenih razloga.\nŠto se tiče strana koje su se ugovorom obavezele da će finansirati rad Dnevnog centra, svoje obaveze su dosad djelimično izmirili samo Zeničko-dobojski kanton koji je dosad uplatio tri mjesečne rate, dok je Općina Kakanj uplatila dvije rate te je snosila troškove mjesečnih karata za 7 odraslih korisnika iz Kaknja koji su sredstvima javnog prijevoza svakodnevno dolazili u Dnevni centar Visoko.\nRačun Udruženja Humanost jeste blokiran zbog jednog radnog spora cije se rješenje očekuje do kraja oktobra kada bi i račun trebao biti ponovo odblokiran. Ukoliko općine i Kanton počnu izmirivati svoje obaveze prema ovom projektu, rad Dnevnog centra će biti nastavljen u relativno kratkom vremenskom periodu za što se Udruženje Humanost bori svim silama uz veliku podršku Ministarstva za rad, socijalnu politiku i izbjeglice Zeničko-dobojskog kantona.


Fudbalska reprezentacija Rusije pobedila je danas u Moskvi Saudijsku Arabiju sa 5:0, u prvoj utakmici na Svetskom prvenstvu. Na stadionu Lužnjiki Rusija je povela u 12. minutu golom Jurija Gazinskog, a prednost je udvostručio Denis Čerišev u 43. minutu. Treći gol postigao je Artem Dzjuba u 71. minutu, a zatim je svoj drugi gol na utakmici postigao Čerišev, u prvom minutu nadoknade vremena. Konačan rezultat postavio je Aleksandar Golovn u trećem minutu nadoknade vremena. U drugoj...\nNoviMagazin.rs: Rusija ubedljiva protiv Saudijske Arabije na početku SP\nFudbalska reprezentacija Rusije pobedila je danas u Moskvi Saudijsku Arabiju sa 5:0, u prvoj utakmici na Svetskom prvenstvu...Na stadionu Lužnjiki Rusija je povela u 12. minutu golom Jurija Gazinskog, a prednost je povećao Denis Čerišev u 43. minutu. Treći gol postigao je Artem Dzjuba u 71. minutu,...\nPogledajte kako Rusi u bazi "orlova" slave trijumf protiv Saudijske Arabije (VIDEO)\nU bazi "orlova" u Svetlogorsku bilo je više nego veselo, grupa ruskih navijača je proslavljala svaki pogodak i bili su više nego zadovoljni posle ubedljivog trijumfa svojih miljenika Reprezentacija Rusije je u prvom meču na Svetskom prvenstvu savladala Saudijsku Arabiju - 5:0....


Đurić i Teodosije sa predstavnicima Srba sa KiM-a o Fondu za Eparhiju raško-prizrensku | KoSSev\nĐurić i Teodosije sa predstavnicima Srba sa KiM-a o Fondu za Eparhiju raško-prizrensku\nUtorak 16. februar 2016, 13:19\nPredstavnici Vlade Srbije održaće sutra u Beogradu sastanak sa predstavnicima Srpske pravoslavne crkve i Srba na Kosovu i Metohiji, "sa ciljem ostvarivanja podrške Fondu Eparhije raško-prizrenske", saopšteno je iz Kancelarije za Kosovo i Metohiju. Za sada nisu poznati detalji o ovom fondu - da li je on zvanično formiran i na koji način će se sakupljati novac.\nSastanku će prisustvovati srpski poslanici i članovi kosovske vlade, gradonačelnici kosovskih opština na KiM-u, kao i načelnici upravnih okruga i predsednici privremenih organa opština.\nSastanak počinje u 11 sati u Palati „Srbija“ i u uvodnom delu sastanka obratiće se direktor Kancelarije za Kosovo i Metohiju Marko Đurić i episkop raško-prizrenski Teodosije, a predstavnici medija moći će da prate prvi deo sastanka - njihova uvodna obraćanja.\nZa sada nije poznato da li je ovaj fond zvanično formiran, na koji način će se sakupljati novac i na koje konkretne projekte će novac iz fonda biti trošen.\nNešto detalja izneo je Direktor Kancelarije za KiM avgusta prošle godine, nakon više potpisanih sporazuma u Briselu, između Beograda i Prištine, na sastanku sa predstavnicima Srba u Beogradu, kada je rekao da je "na sastanku bilo reči i o uvođenju neke vrste dobrovoljnog poreza za sve naše zvaničnike na KiM - da se dobrovoljno odreknu malog dela primanja za račun fonda Eparhije raško-prizrenske za pomoć Srbima".\nPodsetimo, vladika Teodosije se poslednji put sastao sa predstavnicima Vlade Srbije sredinom januara. On je tada u Beogradu razgovarao sa premijerom Srbije, Aleksandrom Vučićem, koji je poručio da će jedan od prioriteta Vlade u narednom periodu biti očuvanje srpske kulturne baštine na KiM.


Vlada Republike Srbije >> Vesti >> Politika >> Koštunica predstavio program i sastav nove vlade\nBeograd, 2. mart 2004. godine - Skupština Srbije započela je danas prvu redovnu sednicu na čijem je dnevnom redu izbor nove vlade Srbije. Predsednik Skupštine i vršilac dužnosti predsednika Republike Dragan Maršićanin poverio je mandat za sastav vlade predsedniku Demokratske stranke Srbije Vojislavu Koštunici, koji je poslanicima izložio program i saopštio sastav svog kabineta.\nDemokratskoj stranci Srbije u novoj vladi pripalo je devet resora, G17 plus četiri, od kojih je jedan dobila Socijaldemokratska partija, a koaliciji Srpskog pokreta obnove i Nove Srbije, takođe, četiri ministarstva.\nMandatar za sastav nove vlade Vojislav Koštunica predložio je Miroljuba Labusa (G17 plus) za potpredsednika vlade, koji će biti zadužen za evropske integracije, a za čelne ljude 17 ministarstava koliko će imati nova vlada predloženi su:\nza ministra unutrašnjih poslova Dragan Jočić (DSS)\nza ministra finansija Mlađan Dinkić (G17 plus)\nza ministra pravde Zoran Stojković (DSS)\nza ministra za državnu upravu i lokalnu samoupravu Zoran Lončar (DSS)\nza ministra poljoprivrede, šumarstva i vodoprivrede Ivana Dulić-Marković (G17 plus)\nza ministra privrede Dragan Maršićanin (DSS)\nza ministra rudarstva i energetike Radomir Naumov (DSS)\nza ministra za kapitalne investicije Velimir Ilić (SPO/NS)\nza ministra trgovine, turizma i usluga Bojan Dimitrijević (SPO/NS)\nza ministra za ekonomske odnose sa inostranstvom Predrag Bubalo (DSS)\nza ministra rada, zapošljavanja i socijalne politike Slobodan Lalović (SDP, lista G17 plus)\nza ministra nauke i zaštite životne sredine Aleksandar Popović (DSS)\nza ministra prosvete i sporta Ljiljana Čolić (DSS)\nza ministra kulture Dragan Kojadinović (SPO/NS)\nza ministra zdravlja Tomica Milosavljević (G17 plus)\nza ministra vera Milan Radulović (DSS) i\nza ministra za dijasporu Vojislav Vukčević (SPO/NS).\nNova vlada Srbije biće manjinska i činiće je predstavnici Demokratske stranke Srbije, G17 plus i koalicije Srpski pokret obnove-Nova Srbija, uz podršku Socijalističke partije Srbije.


Vesti online / Sport / Košarka / Najbolji igrač Zadra stiže u Partizan?\nNajbolji igrač Zadra stiže u Partizan?\nDok se čeka da Miroslav Nikolić i zvanično bude imenovan za novog trenera Partizana u Humskoj već razmišlljaju o pojačanjima za novu sezonu, a među prvima bi mogao da stigne najbolji igrač Zadra u prošloj sezoni.\nU pitanju je bivši košarkaš Partizana i Crvene zvezde Ivan Marinković, koji je prethodne dve sezone proveo u Zadru, a prošle godine je sa 17,8 poena i 6,1 skokova po meču došao do četvrtog mesta na listi najkorisnijih igrača ABA lige sa ukupnim indekson 17,52.\n24-godišnji centar ima još godinu dana ugovora sa klubom iz Dalmacije, ali bi mogao da ga napusti bez obeštećenja jer postoje određena dugovanja prema njemu.\nPored Partizana za njegove usluge interesuju se i turski klubovi Banvit i Galatasaraj, ali čini se da je najrealnija opcija povratak u Beograd.